H ελληνική ακτοπλοΐα «κρατάει την ανάσα της» εν όψει καλοκαιριού| newmoney\nΟι κινήσεις των Ομίλων, οι προβλέψεις και τα deal - Τα δρομολόγια στο Αιγαίο - Οι δε τιμές του πετρελαίου έχουν προκαλέσει εφιάλτες - «Ακόμα δεν υπάρχει κάποιο σημάδι, κάποια ένδειξη, που να μας κάνει αισιόδοξους», τόνισαν στο newmoney στελέχη της ακτοπλοΐας\nΣτο κατώφλι της καλοκαιρινής τουριστικής περιόδου και η ακτοπλοΐα “κρατάει την ανάσα της”. Το τοπίο είναι ομιχλώδες. Το 2021 ανέτειλε φέρνοντας μαζί του το βάρος των επιπτώσεων της υγειονομικής κρίσης. Οι ζημιές του κλάδου ξεπερνούν τα 130 εκ. ευρώ.\n“Ακόμα δεν υπάρχει κάποιο σημάδι, κάποια ένδειξη, που να μας κάνει αισιόδοξους” επεσήμαναν στο newmoney στελέχη της ακτοπλοΐας:\n“Η εικόνα είναι καλύτερη από το 2020 αλλά αν τη συγκρίνουμε με το 2019 τότε παραμένει κακή. Οι ηλεκτρονικές κρατήσεις το 2021 σε σύγκριση με το 2019 είναι μειωμένες κατά 40%. Αντιθέτως σε σχέση με το 2020 είναι αυξημένες κατά 380%!!! Όμως πέρσι ήταν σχεδόν μηδενικές αφού δεν ξέραμε τι θα κάνουμε. Το 2020 οι κρατήσεις ήταν περίπου 100-120 την ημέρα, το 2021 είναι περί τις 600 ενώ το 2019 ήταν 1.000”.\nΟι δε τιμές του πετρελαίου έχουν προκαλέσει εφιάλτες: “Ήταν στραβό το κλίμα το έφαγε και ο γάιδαρος” επισημαίνουν κύκλοι του κλάδου:\n“Το 2021 ο τόνος για τα συμβατικά πλοία κοστίζει 430 ευρώ ενώ το 2020 κόστιζε 280 ευρώ, ποσοστό αύξησης 53,7%. Για τα ταχύπλοα κοστίζει 530 ευρώ ενώ το 2020 κόστιζε 330 ευρώ, ποσοστό αύξησης 60,6%” και προσθέτουν:\n«Υπολογίζουμε ότι οι εταιρείες δαπανούν την τρέχουσα περίοδο 15 εκατομμύρια ευρώ, μηνιαίως, για να καλύψουν το κόστος των καυσίμων, όταν τον Απρίλιο του 2020 δαπανούσαν 9 εκατ. για τα ίδια δρομολόγια. Ο συνδυασμός των μειωμένων κρατήσεων έναντι του 2019 με τα ακριβά καύσιμα δεν αφήνει περιθώρια αισιοδοξίας.»\nΟι ακτοπλοϊκές επιχειρήσεις αναμένουν ότι επιβατική κίνηση θα υπάρξει από τις 15 Ιουλίου έως τις 25 Αυγούστου:\n«Δεν ξέρουμε ακόμα τι πρωτόκολλα θα ισχύουν τότε, οπότε κάνουμε κρατήσεις με βάση το πρωτόκολλο επιβατών που είναι σήμερα στο 80%».\nΌσο αφορά στον αριθμό των δρομολογίων, πλησιάζει εκείνον του 2019. Πιο συγκεκριμένα, τον Αύγουστο του 2019 πραγματοποιήθηκαν 5.800 δρομολόγια στις κύριες γραμμές. Τον ίδιο μήνα, το 2020, έγιναν 4.200 δρομολόγια, μείωση κατά 30%. Το 2021 τα δρομολόγια πλησιάζουν τα 5.800 όμως η επιβατική κίνηση είναι πολύ κακή.\n«Είναι βέβαιο ότι έχουμε μπροστά μας μία κακή χρονιά με αμφισβητούμενα αποτελέσματα σε ότι αφορά την κίνηση και με βέβαια ζημιογόνα οικονομικά αποτελέσματα με μειωμένη ρευστότητα και αυξημένο δανεισμό» επισημαίνει ο Μιχάλης Σακέλλης, πρόεδρος του Συνδέσμου Επιχειρήσεων Επιβατηγού Ναυτιλίας.\nΟι εταιρείες άντεξαν την προηγούμενη χρονιά, “έκαψαν λίπος” όμως το 2021 με τα δεδομένα που προαναφέρθηκαν, ο χάρτης της ακτοπλοΐας θα αλλάξει. Έχουμε ήδη αγορές πλοίων, ναυλώσεις άλλων στο εξωτερικό και κόντρες στην Αδριατική.\nΗ αρχή έγινε τον περασμένο Φεβρουάριο όταν ο Όμιλος Γκριμάλντι αποφάσισε να επανασχεδιάσει τα δρομολόγιά του στην Αδριατική.\nΠρόκειται για ένα ακόμη κεφάλαιο στον ανταγωνισμό με την κοινοπραξία SuperFast Ferries-ANEK. Aνταγωνισμός που επεκτείνεται και στις γραμμές της Κρήτης. Επίσης, οι Ναπολιτάνοι διασταυρώνουν τα επενδυτικά τους ξίφη και στο λιμάνι της Ηγουμενίτσας το οποίο θα διεκδικήσουν με έναν εκ των ανταγωνιστών να είναι ο Όμιλος Attica.\nΟ Όμιλος Γκριμάλντι όπως επισημαίνουν κύκλοι της αγοράς με τις κινήσεις που έκανε και κυρίως με το σπάσιμο στα δύο του δρομολογίου Πάτρα-Ηγουμενίτσα- Ανκόνα, πέτυχε να συντομεύσει χρονικά τη διάρκεια των δρομολογίων ενώ αύξησε τη μεταφορική δύναμη. Και αυτό γιατί απέσυρε ένα πλοίο που μετέφερε 160 φορτηγά ανά δρομολόγιο και έβαλε δύο (Πάτρα-Ανκόνα/ Ηγουμενίτσα-Ανκόνα ) με συνολική μεταφορική ικανότητα 230 πλοίων. Ταυτόχρονα μείωσε την μεταφορική ικανότητα επιβατών αφού λόγω της πανδημίας δεν ταξιδεύουν τουρίστες.\nΟι αλλαγές αυτές προκάλεσαν ανεπίσημες αντιδράσεις και άρχισαν να κυκλοφορούν σενάρια περί “κήρυξης πολέμου στην Αδριατική από τον Γκριμάλντι”.\nΜεταξύ άλλων οι Ναπολιτάνοι, όπως οι ίδιοι αυτοπροσδιορίζονται σε ανακοίνωση τους, μεταξύ άλλων επεσήμαναν :\n1. Με την χωρισμό της γραμμής Ανκόνα-Ηγουμενίτσα-Πάτρα που έως πρόσφατα ήταν ένα δρομολόγιο, στα δύο, με ανεξάρτητα δρομολόγια στις γραμμές Πάτρα-Ανκόνα και Ηγουμενίτσα –Ανκόνα ο κίνδυνος καθυστερήσεων μειώνεται σημαντικά, ενώ οι επιβάτες απολαμβάνουν πιο άνετες ώρες αναχώρησης και άφιξης.\n2. Ενώ ο όμιλος επικεντρώνεται στην Ανκόνα, ο Όμιλος Grimaldi αποφάσισε να σταματήσει τα δρομολόγια επιβατικών πλοία στη γραμμή Βενετία-Ελλάδα. Επίσης, κατάργησε την παρουσία επιβατηγού-οχηματαγωγού (ro / pax) στη γραμμή Μπρίντιζι-Πάτρα αφήνοντας μόνο ένα πλοία του μεταξύ της νότιας Ιταλίας και της Ηγουμενίτσας».\nΣτη συνέχεια πέρασαν στην αντεπίθεση καταγγέλλοντας εμμέσως πλην σαφώς την κοινοπραξία για ανταγωνισμό δίχως όρια στις γραμμές της Κρήτης.\n«Όσον αφορά τις γραμμές Πειραιά-Κρήτη, η θυγατρική του ομίλου, Minoan Lines, αναπτύσσει επί του παρόντος τρία πλοία ro / pax, ενώ η ανταγωνιστική κοινοπραξία Superfast –ANEK συνεχίζει να λειτουργεί με τέσσερα πλοία στις ίδιες διαδρομές, αν και γνωρίζει ότι η αγορά, ειδικά για τους επιβάτες, είναι πολύ μειωμένη και δεν δικαιολογεί την ανάπτυξη τέτοιου αριθμού μονάδων» αναφερόταν στην ανακοίνωση.\nΗ περιορισμένη λόγω πανδημίας κίνηση, οδήγησε την Blue Star Ferries να ναυλώσει ένα μεγάλο της πλοίο στο εξωτερικό αφού δεν μπορούσε να το εκμεταλλευτεί στην Ελλάδα. Πιο συγκεκριμένα, ναύλωσε στην Irish Ferries το Blue Star 1, το οποίο κάνει διπλά δρομολόγια ημερησίως στη γραμμή Ροσάδα Ιρλανδίας προς Pembroke της Ουαλίας. Είναι το ταχύτερο πλοίο της γραμμής. Η ναύλωση έγινε για έναν χρόνο έως τον Μάρτιο του 2022 με option για έναν ακόμα.\nΣτις αρχές του χρόνου ο πρόεδρος του Συνδέσμου Επιχειρήσεων Επιβατηγού Ναυτιλίας, Μιχάλης Σακέλλης είχε προβλέψει:\n«Λόγω οικονομικών προβλημάτων θα φύγουν τα ποιοτικότερα πλοία για το εξωτερικό είτε με ναύλωση είτε και με πώληση. Οι επιπτώσεις θα είναι πολύ σοβαρές λαμβανομένου υπόψη ότι δεν υπάρχουν διαθέσιμα πλοία έστω και μεγάλης ηλικίας στη διεθνή αγορά κατάλληλα για τις θαλάσσιες συγκοινωνίες μας.»\nΣτο μεταξύ, ο Μάριος Ηλιόπουλος εκπρόσωπος της Seajets έκανε μία εντυπωσιακή αγορά. Απέκτησε τέσσερα πλοία από την εταιρεία Golden Star Ferries των αδελφών Στεφάνου. Με την κίνηση αυτή ενίσχυσε τη θέση του στο Αιγαίο.\nΠιο συγκεκριμένα, αγόρασε τρία ταχύπλοα: Το Superrunner που εκτελούσε το δρομολόγια Ηράκλειο-Σαντορίνη-Μύκονο και τα Super Speed και Super Cat που έκαναν δρομολόγια από τον Πειραιά για τις Κυκλάδες. Επίσης, αγόρασε το συμβατικό SuperFerry II.\nΤα αδέλφια Στεφάνου δεν θα λειτουργήσουν τα ταχύπλοα, παρά μόνο τα συμβατικά αυτό το καλοκαίρι από το λιμάνι της Ραφήνας.\n«Ούτως ή άλλως οι αδελφοί Στεφάνου ήθελαν να μειώσουν την παρoυσία τους στην ακτοπλοΐα. Το πέτυχαν με μία συμφέρουσα συμφωνία. Αποχωρούν από τον Πειραιά και μένουν στη Ραφήνα. Εκεί θα έχουν δύο μόνο πλοία» και προσέθεσαν: «Από την πλευρά του, ο Μάριος Ηλιόπουλος δεν θα έχει πλέον ανταγωνιστές τους Στεφάνου στα δρομολόγια αυτά, δηλαδή από Πειραιά για Κυκλάδες και από Ηράκλειο για Κυκλάδες. Πρόκειται για συμφωνία win-win».\nH Seajets στη συνέχεια αγόρασε και το ΑLSALMY 4 (πρώην ΕΞΠΡΕΣ ΣΑΝΤΟΡΙΝΗ) το οποίο παλιννοστεί στην Ελλάδα έπειτα από 4 χρόνια δραστηριοποίησης του στα Ηνωμένα Αραβικά Εμιράτα. H εταιρεία δείχνει έντονη δραστηριότητα στην ανάπτυξή της και στην διεύρυνση του στόλου της και με συμβατικά πλοία.\nΠλέον αριθμεί 27 πλοία ενεργά και ανενεργά.\nΗ Seajets κατέστη ανάδοχος στο διαγωνισμό για την επιδοτούμενη γραμμή Σητεία – Κάσος – Κάρπαθος – Διαφάνι – Χάλκη- Ρόδος την οποία εξυπηρετεί από τις 23/5/2021 με το πλοίο της Paros Jet. Eνδιαφέρον φέρεται ότι θα δείξει και για τον διαγωνισμό για την νέα επιδοτούμενη γραμμή που προκηρύχτηκε και αφορά την σύνδεση των Βορείων Σποράδων με την Θεσσαλονίκη με ταχύπλοο άνω των 100μ.\nΗ Seajets αναμένεται να δραστηριοποιηθεί στην γραμμή Ηράκλειο-Σαντορίνη-Ίο-Νάξο-Μύκονο με τα πλοία της Power Jet και Naxos Jet, στη γραμμή Πειραιάς-Σύρος – Μύκονος – Πάρος – Νάξος – Θήρα με το World Champion Jet.\nΣτη γραμμή των Δυτικών Κυκλάδων δραστηριοποιείται ήδη με το Champion Jet 2. Στη διακυκλαδική ένωση από Πειραιά και Μήλο προς νότιες και ανατολικές Κυκλάδες με τα επιβατηγά ταχύπλοα Seajet 2, Superjet και Sifnos Jet και ανάλογα με την ροή των κρατήσεων ενδεχομένως να ενισχύσει την παρουσία της με ένα ακόμη ταχύπλοο στις Κυκλάδες.\nΤα συμβατικά της πλοία AQUA BLUE και AQUA JEWEL εκτελούν σε ετήσια βάση επιδοτούμενα δρομολόγια, το μεν πρώτο στη γραμμή Λαύριο – Άη Στράτης – Λήμνος – Καβάλα και το δεύτερο από Πειραιά και Γύθειο προς Κύθηρα –Αντικύθηρα και Καστέλι Κισσάμου.\nΗ Fast Ferries θα δραστηριοποιηθεί με τα πλοία της Θεολόγος Π και Fast Ferries Andros στη γραμμή Ραφήνα – Άνδρος – Τήνος – Μύκονος , με το ΑΙΚΑΤΕΡΙΝΗ Π στη γραμμή Ραφήνα – Τήνος – Μύκονος – Νάξος – Κουφονήσι και με το ταχύπλοο της Thunder που δρομολογεί πρώτη φορά στην Ελλάδα στη γραμμή Πειραιάς – Σύρος – Μύκονος Νάξος με πρωτότυπη ώρα αναχώρησης από Πειραιά στις 12:00.\nΗ Golden Star Ferries δραστηριοποιείται ήδη με το Superferry στη γραμμή Ραφήνα – Άνδρος – Τήνος – Μύκονος , με το Superferry II το οποίο θα το παραδώσει στην Seajets τον ερχόμενο Οκτώβριο, στην γραμμή Ραφήνα – Άνδρος – Τήνος – Μύκονος – Νάξος – Πάρος και από τα μέσα Ιουνίου με το ταχύπλοο Super Εxpress στη γραμμή Ραφήνα – Τήνος – Μύκονος – Νάξος – Πάρος – Ίος =- Θήρα.\nΗ Aegean Speed Lines για πρώτη φορά μετά από χρόνια επεκτείνει την δραστηριότητα της πέραν του κάστρου της που είναι οι Δυτικές Κυκλάδες και έτσι για τους μήνες Ιούλιο και Αύγουστο το πλοίο της Speedrunner III θα εκτελεί απογευματινά δρομολόγια από Πειραιά για Πάρο κι επιστροφή.\nMinoan Lines: Πέραν της γνωστής δραστηριοποιήσεις καθ’ όλη την διάρκεια του χρόνου στις γραμμές Πειραιάς Ηράκλειο και Πειραιάς Χανιά, την σεζόν θα προσθέσει στα πρωινά δρομολόγια των πλοίων της και την Μήλο , όπως ακριβώς έκανε και πέρυσι με εξαιρετικά αποτελέσματα. Το ταχύπλοο της Santorini Palace θα δρομολογηθεί κάθε Δευτέρα – Τετάρτη – Παρασκευή – Κυριακή από Πειραιά και κάθε Τρίτη Πέμπτη Σάββατο από Ηράκλειο στη γραμμή Σύρος – Μύκονος – Πάρος – Ίος – Θήρα – Ηράκλειο.\nΓια την ανωτέρω γραμμή ετοιμάζει και η Attica Group το Highspeed 4 ενώ το επιβατηγό ταχύπλοο της Flyincat 3 θα δρομολογηθεί στη γραμμή Ραφήνα – Μύκονος – Νάξος – Ίος – Θήρα.\nΣτην γραμμή Πειραιάς- Πάρος Νάξος Ίος Θήρα και μικρών Κυκλάδων θα εκτελούν δρομολόγια τα Blue Star Delos, Blue Star Patmos και Blue Star Naxos, Τα Δωδεκάνησα θα εξυπηρετούνται από τα Blue Star 2 , Αριάδνη και Blue Star Chios. Η Ικαρία και η Σάμος με το Blue Star Myconos καθημερινά. Με το Διαγόρας μία φορά την εβδομάδα για Ικαρία- Σάμο και το ίδιο πλοίο δύο εκ των τριών επιδοτούμενων δρoμολογίων στο Βόρειο Αιγαίο.\nΤη γραμμή από Πειραιά για Χίο – Μυτιλήνη θα καλύπτουν με καθημερινά, εναλλάξ δρομολόγια, τα πλοία Nissos Samos και Nissos Rodos.\nΤουρκία: Η οικονομία «έτρεξε» με 7% αλλά με αιματηρό κόστος για τους Τούρκους


Δώδεκα μονάδες διαφορά ανάμεσα σε ΝΔ-ΣΥΡΙΖΑ\nΑναρτήθηκε 7 Ιουλίου 2019, 20:11 στην Κατηγορία: Τυπολογίες Ετικέτες: ελληνική λύση, Ένωση Κεντρώων, ΚΙΝΑΛ, ΚΚΕ, μέρα25, ΝΔ, Πλεύση Ελευθερίας, ΣΥΡΙΖΑ, τηλεόραση -ΠΗΓΗ-\n« Εκτίμηση Singular Logic: Νίκη ΝΔ με 39,8%, στο 31,6% ο ΣΥΡΙΖΑ\nΕντυπωσιακή η ψηφιακή παρουσία του ΣΚΑΪ »\nΙερέας πέρασε το πετρέλαιο για… αγιασμό και έκαψε έξι ανθρώπους! 5 Δεκεμβρίου 2019 (53)\nΗ Βάσια Λόη σε μια σπάνια έξοδο με τον εφοπλιστή σύζυγό της! (Εικόνες) 5 Δεκεμβρίου 2019 (48)\nΑπίστευτη εφαρμογή της Google σας δείχνει το σπίτι σας με ένα κλικ! Δοκιμάστε το… 7 Δεκεμβρίου 2015 (47)\nΈδωσε σε άστεγο την κάρτα ανάληψης κι αυτός του την επέστρεψε με απόδειξη! (Φωτό–Βίντεο) 5 Δεκεμβρίου 2019 (42)\nΝέα ηλεκτρονική απάτη: Αυτά είναι τα μέιλ που δεν πρέπει να ανοίγετε! 5 Δεκεμβρίου 2019 (31)\nΑσφαλιστικές εισφορές: Τι αλλάζει για μισθωτούς που αμείβονται και με δελτίο παροχής υπηρεσιών; 5 Δεκεμβρίου 2019 (31)\nΝεκροί τουλάχιστον 62 Αφρικανοί μετανάστες στη Μεσόγειο: Επιχείρησαν να περάσουν στην Ευρώπη με μηχανοκίνητη πιρόγα! 5 Δεκεμβρίου 2019 (30)\nΠροανακριτική «Novartis»: Οι αντιφάσεις και τα ψέματα του Μανιαδάκη! 5 Δεκεμβρίου 2019 (30)\nX-Factor: H απολογία του Γιώργου Θεοφάνους για το λάθος του! (Βίντεο) 5 Δεκεμβρίου 2019 (29)\nΤα ζώδια σήμερα Παρασκευή 6 Δεκεμβρίου… 6 Δεκεμβρίου 2019 (27)\nΕξαρθρώθηκε σπείρα σκληρών κακοποιών που διέπραττε ληστείες στην Αττική! (Εικόνες) 5 Δεκεμβρίου 2019 (26)\nΆγρια καταδίωξη ληστών στο Μαϊάμι: Τέσσερεις νεκροί από την ανταλλαγή πυρών! (Βίντεο) 6 Δεκεμβρίου 2019 (26)\nΠώς ο Άγιος Νικόλαος έγινε προστάτης των ναυτικών; 6 Δεκεμβρίου 2019 (25)\nΤραγωδία στο Ιράν: 11 νεκροί σε γαμήλια δεξίωση, από διαρροή αερίου! 5 Δεκεμβρίου 2019 (19)\nΠοιος είναι ο διάδοχος της Κατερίνας Γκαγκάκη στην προεδρία της Τεχνόπολης; 5 Δεκεμβρίου 2019 (18)\nΔωρεά της Γερμανίας στο Άουσβιτς, ανακοινώνει η Άγγελλα Μέρκελ! 6 Δεκεμβρίου 2019 (17)


Το πρόγραμμα αγώνων των Διόσκουρων στην θεσσαλονίκη - ΔΙΟΣΚΟΥΡΟΙ\nΔΙΟΣΚΟΥΡΟΙ > News > ΑΡΘΡΑ > Το πρόγραμμα αγώνων των Διόσκουρων στην θεσσαλονίκη\nΤο πρόγραμμα αγώνων των Διόσκουρων στην θεσσαλονίκη\nΣτις 17/07/2021 ξεκινά το ταξίδι των Διόσκουρων Κοζάνης στην θεσσαλονίκη για την Β’ φάση του Πανελλήνιου Πρωταθλήματος Παίδων. Η ομάδα της Κοζάνης βρίσκεται στον Α’ Όμιλο μαζί με: Κεραυνός Λάρισας, Ζαφειράκης Νάουσας, ΑΓΣ Ιωαννίνων, ΚΑΟΧ Ευρώπη 87 και Ίκαρους Σερρών. Την 1η αγωνιστική οι Διόσκουροι θα βρεθούν απέναντι στην ομάδα των Ιωαννίνων στο κλειστό της Ηλιούπολης το Σάββατο στις…\nΣτις 17/07/2021 ξεκινά το ταξίδι των Διόσκουρων Κοζάνης στην θεσσαλονίκη για την Β’ φάση του Πανελλήνιου Πρωταθλήματος Παίδων.\nΗ ομάδα της Κοζάνης βρίσκεται στον Α’ Όμιλο μαζί με: Κεραυνός Λάρισας, Ζαφειράκης Νάουσας, ΑΓΣ Ιωαννίνων, ΚΑΟΧ Ευρώπη 87 και Ίκαρους Σερρών.\nΤην 1η αγωνιστική οι Διόσκουροι θα βρεθούν απέναντι στην ομάδα των Ιωαννίνων στο κλειστό της Ηλιούπολης το Σάββατο στις 18.30.\nΤο πρόγραμμα αγώνων της B’ Φάσης του Πανελλήνιου Πρωταθλήματος Παίδων 2020-2021 έχει ως εξής:\n21.00 Κεραυνός Λάρισας – Ζαφειράκης Νάουσας\nΑΣ Διόσκουροι Κοζ. – Κεραυνός Λάρισας\n21.00 Κεραυνός Λάρισας – ΑΟΚ Ίκαροι Σερρών\nΖαφειράκης Νάουσας – ΑΣ Διόσκουροι Κοζ.\nΚΑΟΧ Ευρώπη 87 – Κεραυνός Λάρισας\n20.00 Κεραυνός Λάρισας – ΑΓΣ Ιωαννίνων


ΠΑΣ Γιάννινα – Παναθηναϊκός 0-1 | IoanninaCity\nΠΑΣ Γιάννινα – Παναθηναϊκός 0-1\n16 Ιανουαρίου, 2012 · by Ioannina City\t· in Πας Γιάννινα.\t·\nphoto από τον αγώνα EΔΩ\nΚρίμα και άδικο. Η τύχη γύρισε την πλάτη σε έναν μαχητικό ΠΑΣ Γιάννινα που δημιούργησε δύσκολες καταστάσεις στον Παναθηναϊκό. Με ένα «φτηνό» γκολ στο 85′ κρίθηκε η αναμέτρηση σε ένα παγωμένο γήπεδο.\nΗ αναμέτρηση ξεκίνησε με 40λεπτη καθυστέρηση λόγω του αγωνιστικού χώρου που σε αρκετά σημεία ήταν παγωμένος. Παρά την πολική θερμοκρασία όμως, το παιχνίδι ήταν «ζεστό» και είχε αρκετές φάσεις.\nΠολύ καλός ο ΠΑΣ δημιούργησε καταστάσεις στα καρέ του Καρνέζη ο οποίος βρέθηκε σε καλή μέρα και γλίτωσε τους «πράσινους».\nΑπό την άλλη ο Κηπουρός όπου χρειάστηκε επενέβη με σιγουριά. Όμως στο 85′ η άμυνα μετά από σουτ του Τοτσέ που απέκρουσε ο Κηπουρός, αδράνησε και το Κλέιτον το 0-1.\nΟ ΠΑΣ προσπάθησε στα λεπτά που απέμειναν αλλά οι προσπάθειες δεν ήταν εύστοχες.\nΠάντως παρά την ήττα η εμφάνιση ήταν θετική. Τέτοια μαχητικότητα θέλουμε από τον ΠΑΣ και τα νικηφόρα αποτελέσματα θα έρθουν.\nΔιαιτητής της αναμέτρησης ο κ. Ηλίας Σπάθας (Πειραιά) με βοηθούς τους κ.κ. Δαμιανό Ευθυμιάδη (Πιερίας) και Μιχαήλ Καρσιώτη (Κορινθίας). Τέταρτος διαιτητής ο κ. Γιώργος Κομίνης (Θεσπρωτίας) και παρατηρητής ο κ. Μανώλης Γιανναδάκης (Λασηθίου).\nΠΑΣ ΓΙΑΝΝΙΝΑ (Άγγελος Αναστασιάδης): Κηπουρός, Πάντος, Κώτσιος, Βάντερσον, Πατσατζόγλου, Ζαραδούκας (87′ Μπακαγιόκο), Ντε Βισέντι, Γεωργίου (90′ Μιχαήλ), Μπεσέρα, Σκούφαλης, Βίλα (58′ Τζάνης).\nΠΑΝΑΘΗΝΑΪΚΟΣ (Ζεσουάλδο Φερέϊρα): Καρνέζης, Μπιάρσμιρ, Ιωαννίδης, Βιτόλο (62′ Λέτο), Βύντρα, Σιμάο, Κατσουράνης, Κουίνσι (78′ Φουρλάνος), Μαυριάς (46′ Μαρίνος), Κλέϊτον, Τοτσέ.\nΠΑΣ: Ταμπάσης, Γιάκος, Τζάνης, Μπακαγιόκο, Κυριάκος, Μιχαήλ και Ντάσιος.\nΠΑΝΑΘΗΝΑΪΚΟΣ: Καπίνο, Λέτο, Ζέκα, Μαρίνος, Πετρόπουλος, Σπυρόπουλος και Φουρλάνος.\nΚΙΤΡΙΝΕΣ: Κλέιτον, Λέτο, Σπυρόπουλος, Πάντος, Σιμάο, Ντε Βισέντι.\nΠερισσότερα στο Sportsioanina.gr\nΕτικέτες: Πας Γιάννινα,Παναθηναικος,Παο,Panathinaikos,Pao,Pas Giannina\n← Σενάρια για Παπαδόπουλο?\niPad 3, Το Μάρτιο με τετραπύρηνο επεξεργαστή και οθόνη υψηλής ευκρίνειας; →


Το θέμα της διατροφής αποτελούσε πάντα και θα συνεχίσει να αποτελεί πολύ καυτό θέμα συζήτησης. Ο Πάρης Παπαχρήστος (Διαιτολόγος – Διατροφολόγος, M.Sc. Ιδρυτής του medNutrition.gr – Συγγραφέας) εστιάζει σε αλήθειες και μύθους και εφιστά την προσοχή μας!\nΠιο συγκεκριμένα παρουσιάζει 15 διατροφικές αλήθειες που θα έπρεπε να είναι δεδομένες, αλλά δυστυχώς δεν είναι!\nΑπό τις πρώτες ερωτήσεις που δέχομαι στο γραφείο, αφού δώσω το διατροφικό πλάνο είναι η εξής: «θα πρέπει να τρώω κάθε 3 ώρες, σωστά;». Η απάντηση είναι πως όχι! Δε χρειάζεται να τρως κάθε 3 ώρες για να χάσεις βάρος. Μέχρι στιγμής δεν έχουμε ισχυρά ερευνητικά δεδομένα ώστε να κάνουμε τον ισχυρισμό ότι πρέπει να κάνεις 5-6 γεύματα για να μειώσεις το βάρος ή το σωματικό λίπος, κι αυτό γιατί στην περίπτωση της μείωσης βάρους αυτό που υπερέχει είναι το θερμιδικό έλλειμα! Δηλαδή, δεν παίζει τόσο μεγάλο ρόλο το εάν θα κάνεις 3 ή 5 ή 7 γεύματα, αλλά οι θερμίδες που προσλαμβάνεις από το φαγητό και τα ροφήματα να είναι λιγότερες από αυτές που «καις» μέσα στην ημέρα. Μάλιστα, υπάρχουν έρευνες που έχουν δείξει πως τα άτομα που κάνουν συχνά γεύματα μπορεί να έχουν υψηλότερο βάρος από τα άτομα που κάνουν λιγότερα γεύματα, καθώς τα συχνά γεύματα δεν είναι απαραιτήτως και μικρά! Από την άλλη, έχουμε και έρευνες που δείχνουν πως τα μικρά και συχνά γεύματα σχετίζονται με καλύτερη διαχείριση της λιγούρας και της πείνας κατά τη διάρκεια της ημέρας, με αποτέλεσμα την αποφυγή της κατανάλωσης παραπάνω θερμίδων, κάτι που σαφώς μπορεί να αποτελέσει σύμμαχο στην προσπάθειά σου.\nΜαγιονέζα: Για παράδειγμα, η μαγιονέζα light που έχει το 1/3 των λιπαρών της κανονικής μαγιονέζας, έχει 4 φορές περισσότερους υδατάνθρακες και σχεδόν 2 φορές περισσότερα σάκχαρα από την κανονική μαγιονέζα! Συνεπώς, παρότι light, δε θα αποτελούσε καλή εναλλακτική για ένα άτομο με Διαβήτη.\nΤαχίνι με στέβια: Σε άλλο παράδειγμα, το ταχίνι με στέβια, που κάποιος θα περίμενε ότι δεν περιέχει υδατάνθρακες και σάκχαρα, έχει 6 φορές περισσότερους υδατάνθρακες και σχεδόν 3 φορές περισσότερα σάκχαρα από το απλό ταχίνι, καθιστώντας το απλό ταχίνι ίσως καλύτερη επιλογή.\nΑλλάντικά: Επιπλέον, ως προς την υγεία δεν παίζει ρόλο μόνο το πόσα λιπαρά τρώμε, αλλά και το τιί είναι αυτά τα λιπαρά, καθώς επίσης και σε ποιο τρόφιμο περιέχονται. Ας πάρουμε ως παράδειγμα τα αλλαντικά. Πολλά έχουν και τη light εκδοχή τους, όμως αυτό που κάνει τα αλλαντικά ανθυγιεινά εξαρχής είναι η επεξεργασία τους και όχι το ποσοστό των λιπαρών που περιέχουν. Παρότι είναι γνωστό πως τα κορεσμένα λιπαρά που περιέχονται στα ζωικής προέλευσης τρόφιμα σχετίζονται με την αύξηση της χοληστερόλης και του κινδύνου για καρδιαγγειακά νοσήματα, τα νιτρώδη και νιτρικά που περιέχονται στη πληθώρα των αλλαντικών έχουν ισχυρή συσχέτιση με την εμφάνιση καρδιαγγειακών νοσημάτων και καρκίνου του παχέος εντέρου!\nΠροβιοτικά και Πρεβιοτικά: Υπάρχουν πολλοί παράγοντες που μπορούν να μεταβάλουν αυτή την αναλογία, όπως η διατροφή που κάνουμε. Τα βακτήρια του εντέρου είναι ζωντανοί οργανισμοί οι οποίοι χρειάζονται τροφή, αλλά όχι οποιαδήποτε τροφή. Χρειάζονται τα λεγόμενα πρεβιοτικά, δηλαδή φυτικές ίνες, τις οποίες διασπούν σε λιπαρά οξέα βραχείας αλύσσου τα οποία τρέφουν τα βακτήρια και ενισχύουν την υγεία του γαστρεντερικού. Χωρίς αυτή την τροφή, ο πληθυσμός των προβιοτικών τροποποιείται με αποτέλεσμα να είμαστε περισσότερο ευάλωτοι σε παθήσεις!\nΠοιές τροφές περιέχουν πρεβιοτικά; Τα ραδίκια, η πικραλίδα, τα χόρτα, η αγκινάρα της Ιερουσαλήμ, το σκόρδο, τα κρεμμύδια, το πράσο, τα σπαράγγια, η μπανάνα, η βρώμη, το κριθάρι, τα μήλα, η ρίζα konjac, το μέλι,το κακάο και ο λιναρόσπορος. Δεν αρκεί βέβαια να καταναλώνεις πρεβιοτικά μία στο τόσο, καθώς ο πληθυσμός των βακτηρίων του εντέρου δεν αλλάζει από τη μία μέρα στην άλλη. Με την κατάλληλη διατροφή (πρεβιοτικά) και τα κατάλληλα προβιοτικά, μπορείς να βελτιώσεις τη χλωρίδα του εντέρου σου ακόμα και σε 2 με 4 ημέρες, χρειάζεται όμως να τη διατηρήσεις, συνεχίζοντας να λαμβάνεις τα κατάλληλα τρόφιμα που θρέφουν τα καλά βακτήρια του εντέρου, δηλαδή τα πρεβιοτικά.\nΑς δούμε λίγο πιο αναλυτικά τι ισχύει για τα αυγά και τη χοληστερόλη: Ωστόσο, είναι σημαντικό να γνωρίζεις πως η διαιτητική χοληστερόλη, δηλαδή η χοληστερόλη των τροφών, έχει πολύ μικρή επίδραση στη χοληστερόλη του αίματος, γύρω στο 20%! Το συκώτι μας παράγει καθημερινά μεγάλες ποσότητες χοληστερόλης. Όταν εμείς αυξάνουμε την πρόσληψή της από την τροφή, το συκώτι μας θα παράγει απλώς λίγο μικρότερη ποσότητα αντισταθμιστικά. Το πιο σημαντικό συστατικό των τροφών που αυξάνει τη χοληστερόλη είναι τα κορεσμένα και trans λιπαρά, στα οποία το αυγό υστερεί, καθώς περιέχει μικρή ποσότητα κορεσμένου λίπους και καθόλου trans λιπαρά.\nΗ ιδέα ότι λαμβάνοντας ένα χάπι ή μία σκόνη θα χάσεις εύκολα και γρήγορα σωματικό βάρος και λίπος είναι σίγουρα πολύ ελκυστική! Υπάρχουν όμως αποτελεσματικά συμπληρώματα για τη μείωση του βάρους ή αντί να χάσεις βάρος χάνεις χρήματα και το μόνο που τελικά αδυνατίζει είναι το πορτοφόλι σου; Υπάρχουν πολλά συμπληρώματα και φάρμακα που υπόσχονται μείωση βάρους στηριζόμενα σε έρευνες, όμως εάν ρίξεις μία πιο προσεκτική ματιά σε αυτές τις έρευνες θα δεις ότι αφορούν μικρό δείγμα ή έχουν γίνει παράλληλα με τροποποιήσεις στη διατροφή ή αφορούν μικρό χρονικό διάστημα ή έχουν γίνει σε πειραματόζωα και όχι σε ανθρώπους ή είναι χορηγούμενες από συγκεκριμένες εταιρείες.\nΊσως σας ακουστεί περίεργο, αλλά το ότι κάποιος είναι αδύνατος δε σημαίνει απαραίτητα ότι είναι και υγιής! Και πλέον έχουμε αρκετές έρευνες που μας το επιβεβαιώνουν. Ως χαμηλό σωματικό βάρος εννοώ το φυσιολογικά χαμηλό σωματικό βάρος και όχι το ελλειποβερές που αντιστοιχεί σε δείκτη μάζας σώματος κάτω από το 18,5 και εξηγώ. Ο δείκτης μάζας σώματος επί της ουσίας συγκρίνει το βάρος με το ύψος μας, διαιρώντας το βάρος με το τετράγωνο του ύψους. Το αποτέλεσμα αυτής της διαίρεσης κατατάσσει το βάρος σε ελλειποβερές εάν ο δείκτης είναι κάτω από το 18,5, σε φυσιολογικό εάν ο δείκτης είναι ανάμεσα στο 18,5 και το 24,9, σε υπέρβαρο εάν ο δείκτης είναι ανάμεσα στο 25 και το 29,9 και σε διάφορους βαθμούς παχυσαρκίας εάν είναι πάνω από το 30.


Αντίσταση στις γειτονιές!: Δημόσιο; Ποιό Δημόσιο;\nΒροχή τα κυριακάτικα δημοσιεύματα για την απαίτηση των δανειστών μας ώστε να καταργηθεί το "μοντέλο" του Δημόσιου Υπάλληλου. Δηλαδή στην πραγματικότητα να καταργηθεί η μόνιμη εργασιακή σχέση. Δυστυχώς επιβεβαιωθήκαμε πολύ γρήγορα σ' αυτά που κατά καιρούς έχουμε υποστηρίξει για το πως η μια κατρακύλα συμπαρασύρει τον ένα κλάδο μετά τον άλλο.\nΑπό το Γενάρη του '17 σκοπεύουν να "φέρνουν γύρα" τους Δημόσιους υπάλληλους με την περιβόητη κινητικότητα. Τάχα εθελοντικά, τάχα για καλύτερη κατανομή. Στην πραγματικότητα για να τσακίσουν κάθε δυνατότητα οργάνωσης και διεκδίκησης αιτημάτων. Γιατί ξέρουν ότι θα χοντρίνει το παιχνίδι και θέλουν να προλάβουν. Θέλουν όλοι οι υπάλληλοι, όπου και να δουλεύουν να είναι πάντα "νέοι", να μην ξέρουν, ούτε να εμπιστεύονται το διπλανό τους. Θέλουν ελαστικές σχέσεις εργασίας χωρίς δικαιώματα, θέλουν ο ένας να ρουφιανεύει τον άλλο προκειμένου να πάρει καλό βαθμό και να κρατήσει τη δουλειά του. Θέλουν χαμηλότερα μεροκάματα πείνας και για τους νέους και κατόπιν (για λόγους ισότητας ντέ!) για τους παλιούς. Και μετά, αφού θα γίνουμε όλοι ίδιοι να καταργηθούν (πάλι για λόγους ισότητας) τα δώρα και οι άδειες για τους ιδιωτικούς (κι ας λέει ο Κατρούγκαλος ότι δεν...)\nΔιαβάστε την είδηση όπως την πήραμε από το star και σκεφτείτε: Ομόνος τρόπος να μην περάσεοι αυτή από πάνω μας αυτός ο οδοστρωτήρας είναι να ξεσηκωθούμε...\nΠρόταση για ατομικές συμβάσεις σε όλο το φάσμα του Δημοσίου καταθέτει η τρόικα με την επιστροφή της. Συγκεκριμένα, οι δανειστές προωθούν μοντέλο ιδιωτικού τομέα σε όλο το Δημόσιο θέλοντας να αλλάξει και το καθεστώς των προσλήψεων, σύμφωνα με ρεπορτάζ της Real News.\nΣε συνδυασμό μάλιστα με τα εργασιακά, που βρίσκονται στο πρόγραμμα των προαπαιτούμενων, πολλοί είναι οι σύμβουλοι που εισηγούνται στις Βρυξέλλες ότι στην Ελλάδα πρέπει να αλλάξουν οι όροι και οι σχέσεις εργασίας, όχι μόνο στον ιδιωτικό τομέα, αλλά και στον δημόσιο.\nΑξιωματούχοι των Βρυξελλών, που έχουν γνώση των συζητήσεων, έλεγαν στη Real News ότι θα προταθεί στην ελληνική κυβέρνηση να φέρει στο δημόσιο «κανόνες και εργασιακές συνθήκες του ιδιωτικού τομέα», με ατομικές συμβάσεις και εργολαβίες, αλλάζοντας ριζικά το ισχύον πλαίσιο προσλήψεων.\nστις 6:12 μ.μ. από Αντίσταση στις γειτονιές θέματα: δημοσιο, F


Συνέντευξη του Διοικητή της Τράπεζας της Ελλάδος κ. Γιάννη Στουρνάρα στο BusinessDaily.gr και τον δημοσιογράφο Γιάννη Παπαδογιάννη\n01/07/2021 - Άρθρα & Συνεντεύξεις\nΓ. Παπαδογιάννης Κυρίες και κύριοι σας καλωσορίζω στο Business Daily και τη νέα ενότητα που εγκαινιάζουμε στην ιστοσελίδα μας με συνεντεύξεις που θα συνδυάζουν εικόνα και γραπτό κείμενο. Στην πρώτη συνέντευξη της νέας ενότητας θα έχουμε την τιμή να συνομιλήσουμε με τον Διοικητή της Τράπεζας της Ελλάδος κ. Γιάννη Στουρνάρα για την οικονομία, τις τράπεζες και τις προκλήσεις που αντιμετωπίζει η χώρα. Κύριε Διοικητά σας καλωσορίζω στο Business daily και σας ευχαριστώ πολύ για τη συνέντευξη.\nΓ. Στουρνάρας: Χαρά μου.\nΓ. Παπαδογιάννης: Ήθελα να σας ρωτήσω ξεκινώντας από το 2010, όταν η χώρα βρέθηκε σε αδιέξοδο. Το χρέος ως ποσοστό του εθνικού ακαθάριστου προϊόντος ήταν στο 150%, ενώ το έλλειμμα ήταν πάνω από 3%. Απαιτήθηκαν σκληρά μέτρα προσαρμογής. Σήμερα το χρέος ξεπερνά το 200%. Το έλλειμμα επίσης είναι διψήφιο. Ωστόσο επικρατεί μια πολύ μεγάλη αισιοδοξία για την επόμενη μέρα. Δεν είναι αντιφατική η εικόνα αυτή;\nΓ. Στουρνάρας: Όχι. Αν δείτε την πραγματικότητα και τα νούμερα, όπως είπατε, το χρέος είναι 200 % του ΑΕΠ, του εθνικού προϊόντος. Το εθνικό προϊόν μειώθηκε και αυξήθηκε το χρέος. Αυξήθηκε βέβαια και το έλλειμμα, κυρίως όμως η αιτία της αύξησης του ποσοστού ήταν η μείωση του εθνικού προϊόντος λόγω της πανδημίας. Σαφώς είμαστε σε πολύ καλύτερη κατάσταση απ' ότι το 2010. Δεν έχουμε πια μακροοικονομικές ανισορροπίες, δεν έχουμε μεγάλη υπερτίμηση της πραγματικής συναλλαγματικής ισοτιμίας, έχουν περιοριστεί τα περισσότερα προβλήματα στον τραπεζικό τομέα. Επομένως, νομίζω ότι δικαιολογείται να είμαστε πιο αισιόδοξοι σήμερα, παρά την αύξηση του ποσοστού του δημοσίου χρέους.\nΓ. Παπαδογιάννης Το 2020 η ελληνική οικονομία δοκιμάστηκε από τις επιπτώσεις της πανδημίας και τη μεγάλη ύφεση. Όμως τα εκτεταμένα προγράμματα κρατικής στήριξης βοήθησαν να περιοριστούν οι επιπτώσεις. Θα υπάρξουν επιπτώσεις σε δεύτερο χρόνο;\nΓ. Στουρνάρας: θα υπάρξει μία -ας το πω έτσι- επίπτωση, αυτό που λέμε scarring, δηλαδή η πληγή της πανδημίας που θα μείνει για αρκετό διάστημα. Είναι 3% του ΑΕΠ, τόσο την έχουμε υπολογίσει, όμως τα μεγαλύτερα προβλήματα αντιμετωπίστηκαν. Θα σας θυμίσω ότι στην αρχή της πανδημίας πολλοί μιλούσαν για μείωση του ΑΕΠ της τάξης του 15% στην Ελλάδα το 2020. Όλα αυτά τα σενάρια δεν υλοποιήθηκαν, η πτώση του ΑΕΠ ήταν 8,2%, πολύ μικρότερη από αυτά που αρκετοί θεωρούσαν ως ένα εύλογο σενάριο. Βεβαίως δεν πρέπει να ξεχνάμε ότι η ελληνική οικονομία, επειδή είναι κυρίως χώρα υπηρεσιών και τουρισμού, ήταν περισσότερο ευάλωτη στην πανδημία από άλλες χώρες της ευρωζώνης.\nΓ. Παπαδογιάννης: Διαβάζουμε και ακούμε πάρα πολλά για το Ταμείο Ανάκαμψης έχουν σχηματιστεί πολύ μεγάλες προσδοκίες. Είναι δικαιολογημένες; Υπάρχουν στοιχεία υπερβολής;\nΓ. Στουρνάρας: Θα σας μιλήσω με ποδοσφαιρικούς όρους: Η μπάλα είναι στη δική μας περιοχή τώρα. Η κυβέρνηση, μετά από μία σωστή διαπραγμάτευση, μπόρεσε να εξασφαλίσει περίπου 31 δισεκατομμύρια ευρώ, δηλαδή ένα 18% του Ακαθάριστου Εγχώριου Προϊόντος. Το μεγαλύτερο μέρος προέρχεται από επιχορηγήσεις, δηλαδή δωρεές, που έχουν τη μορφή μεταφοράς κεφαλαίου για επενδυτικούς σκοπούς, και περίπου 12,5 δισεκατομμύρια από δάνεια. Αυτό είναι ένα πολύ σημαντικό κονδύλι, στο οποίο αν προσθέσουμε και τα χρήματα που θα εισρεύσουν από το κοινοτικό πλαίσιο στήριξης, από το ΕΣΠΑ όπως ονομάζεται, τότε μιλάμε για μια εισροή πόρων ακαθάριστων της τάξης των 75 δισεκατομμυρίων τα επόμενα 6-7 χρόνια. Επαφίεται λοιπόν σε εμάς να απορροφήσουμε αυτά τα ποσά με τον καλύτερο δυνατό τρόπο, να πραγματοποιήσουμε τις εναπομένουσες μεταρρυθμίσεις για να γίνει πιο ανταγωνιστική η ελληνική οικονομία και να αυξηθεί η παραγωγικότητα. Άρα δηλαδή είμαστε τυχεροί μέσα στην ατυχία μας.\nΓ. Παπαδογιάννης: Δεν είναι η πρώτη φορά πάντως που η Ελλάδα γίνεται αποδέκτης μεγάλων αναπτυξιακών πακέτων. Από το Σχέδιο Μάρσαλ μέχρι τα μεσογειακά προγράμματα, τους Ολυμπιακούς Αγώνες και τα ΕΣΠΑ. Αρκούν τα επενδυτικά προγράμματα για να αλλάξει το παραγωγικό μοντέλο;\nΓ. Στουρνάρας: Βεβαίως και δεν αρκούν. Πρέπει να φτιάξουμε τις προϋποθέσεις για να απορροφηθούν τα χρήματα αυτά και να πάνε σε σωστούς προορισμούς. Αυτή τη στιγμή ξέρουμε που θα πάνε. Το 35% θα πάει για την κλιματική αλλαγή και την πράσινη ενέργεια. Ένα 25% θα πάει για τον ψηφιακό μετασχηματισμό, ένα μεγάλο κομμάτι θα πάει για την καινοτομία, για την απασχόληση, για την εξωστρέφεια, για την κοινωνική συνοχή. Άρα τα χρήματα θα πάνε εκεί που πρέπει να πάνε. Το ερώτημα είναι να απορροφηθούν εγκαίρως, να δημιουργηθούν οι πολλαπλασιαστές, ούτως ώστε να ωφεληθεί όλη η οικονομία. Να μη γίνει δηλαδή μία οικονομία δύο ταχυτήτων, όπου ορισμένοι τομείς θα τρέχουν και ορισμένοι τομείς θα μείνουν πίσω. Άρα έχουμε ένα σημαντικό δρόμο μπροστά μας, τον οποίο πρέπει να διανύσουμε συντονιζόμενοι μεταξύ μας με τον καλύτερο δυνατό τρόπο, κινητοποιώντας όλες τις παραγωγικές δυνάμεις του τόπου, και τον δημόσιο και τον ιδιωτικό τομέα, για να μπορέσουμε πράγματι να κερδίσουμε όσο το δυνατόν περισσότερο από αυτή τη μεγάλη ευκαιρία που μας έχει τύχει.\nΓ. Παπαδογιάννης: Σας ανησυχεί το γεγονός ότι υπάρχει μια δυσκολία στη χώρα για την υλοποίηση μεταρρυθμίσεων, υπάρχουν δυσκολίες της κοινωνίας στο να προχωρήσουν κάποιες αλλαγές και η εκταμίευση των κονδυλίων του Ταμείου Ανάκαμψης σε μεγάλο βαθμό συνδέεται με τις μεταρρυθμίσεις αυτές, δηλαδή είναι προϋπόθεση...\nΓ. Στουρνάρας: Βεβαίως, είναι προϋπόθεση.\nΓ. Παπαδογιάννης: Υπάρχει κίνδυνος να μη γίνει σωστή απορρόφηση των κονδυλίων;\nΓ. Στουρνάρας: Κοιτάξτε, πάντα υπάρχει κίνδυνος, αλλά νομίζω ότι η πιθανότητα είναι πολύ μικρή τώρα. Μπορώ να χρησιμοποιήσω την αγγλοσαξονική έκφραση “this time is different”. Νομίζω ότι αυτή η χρονική περίοδος είναι διαφορετική. Έχουμε βγει από μία μεγάλη κρίση, αντιμετωπίσαμε την πανδημία, πήραμε τα μαθήματά μας, οι εταίροι μας πήραν κι αυτοί τα μαθήματά τους. Εάν δεν τα καταφέρουμε και τώρα, τότε είμαστε καταδικασμένοι. Δεν μας αξίζει όμως μια τέτοια τύχη. Νομίζω ότι θα τα καταφέρουμε.\nΓ. Παπαδογιάννης: Ποια διαρθρωτικά προβλήματα θεωρείτε ότι είναι τα πιο επείγοντα που πρέπει να αντιμετωπισθούν προκειμένου να επιταχυνθεί η οικονομική ανάπτυξη της χώρας;\nΓ. Στουρνάρας: Κοιτάξτε, αυτή είναι μεγάλη κουβέντα. Υπάρχουν πολλές αλλαγές που πρέπει να γίνουν. Ξεκινάμε από τη νοοτροπία μας. Πρέπει επιτέλους να καταλάβουμε ότι τα δικαιώματα πηγαίνουν χέρι με χέρι με τις υποχρεώσεις. Δεν πρέπει να κάνουμε τα λάθη του παρελθόντος, κυρίως στον δημοσιονομικό τομέα και στον τομέα της αλόγιστης επέκτασης του κράτους και της απασχόλησης στο δημόσιο τομέα. Πρέπει να στηρίξουμε την ιδιωτική οικονομία, να στηρίξουμε την παιδεία. Μέσα στην καρδιά μου βρίσκεται αυτό που αποκαλούμε τρίγωνο της γνώσης: παιδεία, έρευνα, καινοτομία. Εκεί πρέπει να δώσουμε μία πολύ μεγάλη έμφαση τα επόμενα χρόνια και κυρίως να κάνουμε αυτά που λένε τα προγράμματα για τα οποία πήραμε τα χρήματα. Κλιματική αλλαγή, πράσινη ενέργεια, ψηφιακός μετασχηματισμός, καινοτομία.\nΔεν είναι μόνο αυτά όμως. Για παράδειγμα, θέλουμε να δημιουργήσουμε μια πιο ευέλικτη οικονομία, που παράλληλα να παρέχει και ασφάλεια στον κόσμο. Να παρέχει και ασφάλεια στους εργαζόμενους που θα φύγουν από κλάδους ή επιχειρήσεις που δύουν και θα πρέπει να πάνε σε κλάδους και επιχειρήσεις που ανατέλλουν. Εδώ λοιπόν πρέπει να φτιάξουμε ένα δίχτυ ασφαλείας, ούτως ώστε να μην πέφτει κανείς κάτω. Και αυτό μπορεί να γίνει με το ελάχιστο εγγυημένο εισόδημα. Μετά την πανδημία, όταν θα τελειώσουν οι έκτακτες επιχορηγήσεις, πρέπει πια να πάμε σε πιο μόνιμα μέτρα, όπως το ελάχιστο εγγυημένο εισόδημα, το οποίο θα εξασφαλίζει μία ομαλή μετάβαση από τους κλάδους που δύουν στους κλάδους που ανατέλλουν.\nΓ. Παπαδογιάννης: Αυτό που περιγράφετε τώρα προϋποθέτει μια ευελιξία. Τόσο σε πολιτικό, όσο και σε κοινωνικό και επιχειρηματικό επίπεδο. Υπάρχει αυτή η ευελιξία στη χώρα;\nΓ. Στουρνάρας: Θα πρέπει να υπάρξει. Δεν έχουμε τη δυνατότητα να πούμε ότι αποτύχαμε. Δεν πρέπει να υπάρξει απλώς ευελιξία, αλλά θα πρέπει να κινηθεί και ο ιδιωτικός τομέας, να βάλει δηλαδή τα λεφτά του. ’Όπως το έχει σχεδιάσει η κυβέρνηση, θα πρέπει να υπάρχει και μετοχική συμμετοχή στο κομμάτι που θα συνοδεύσει τα δάνεια. Θα πρέπει και οι ιδιώτες επιχειρηματίες να βάλουν και αυτοί το μετοχικό κεφάλαιο για να ωφεληθεί όλη η κοινωνία και η οικονομία από τα προγράμματα αυτά και από τη μεγάλη εισροή πόρων που θα έρθει στην Ελλάδα τα επόμενα χρόνια.\nΓ. Παπαδογιάννης: Για πολλά χρόνια οι τράπεζες αποτελούσαν πηγή αβεβαιότητας και έντονης ανησυχίας. Που βρισκόμαστε σήμερα και ποιες είναι οι προοπτικές από εδώ και πέρα για το τραπεζικό σύστημα;\nΓ. Στουρνάρας: Σήμερα είμαστε πολύ καλύτερα. Μία από τις μεγάλες μεταρρυθμίσεις που έγιναν κατά τη διάρκεια της κρίσης είναι η στήριξη του τραπεζικού τομέα με περισσότερα από 50 δισεκατομμύρια σε κεφάλαια. Περάσαμε πολύ δύσκολα στις τράπεζες, περάσαμε περιόδους με κεφαλαιακούς περιορισμούς, με capital controls. Σήμερα όμως έχουμε βγει όρθιοι από τη διαδικασία αυτή και οι τράπεζες είναι πολύ ισχυρότερες. Ορισμένες εξ αυτών πολύ ορθώς προχωρούν σε αυξήσεις κεφαλαίου. Ξέρετε, για κάθε 100 ευρώ που θα δανείζουν οι τράπεζες πρέπει γύρω στα 14 με 15 ευρώ να είναι κεφάλαια. Άρα λοιπόν πολύ ορθά ορισμένες εξ αυτών το είδαν εγκαίρως και προχωρούν σε ενίσχυση της κεφαλαιακής τους επάρκειας. Θα επιθυμούσα και οι υπόλοιπες να το δουν αυτό και επίσης οι μικρότερες τράπεζες, αυτές που ονομάζουμε «μη συστημικές τράπεζες». Η Τράπεζα Αττικής ξεκίνησε και αυτή, προχώρησε, πήρε πολύ μεγάλες προβλέψεις προκειμένου να ιδιωτικοποιηθεί μέσω αύξησης κεφαλαίου. Και αυτό ίσως γίνει μέσα στον επόμενο μήνα. Αλλά και οι άλλες τράπεζες, ακόμα και οι συνεταιριστικές, οι μη συστημικές τράπεζες, πρέπει κι αυτές να δούνε πια το μέλλον τους σε μία οικονομία που πρέπει να έχει ισχυρότερες τράπεζες, είτε συστημικές είτε μη συστημικές.\nΓ. Παπαδογιάννης: Τα προηγούμενα χρόνια συντελέστηκε στο τραπεζικό σύστημα μια βίαιη αναδιάρθρωση με δεκάδες απορροφήσεις τραπεζών. Τώρα έχουμε επιπλέον την πίεση που δημιουργεί η ψηφιακή επανάσταση. Ορισμένοι υποστηρίζουν ότι ενδεχομένως να δούμε νέες συγχωνεύσεις μεγάλων τραπεζών, άλλοι λένε ότι πλέον θα πρέπει να δημιουργηθούν και νέες τράπεζες. Πώς βλέπετε εσείς την κατάσταση;\nΓ. Στουρνάρας: Μάλλον προς τη δεύτερη κατεύθυνση, διότι δεν μπορούν να γίνουν συγχωνεύσεις μεταξύ των μεγάλων τραπεζών. Τέσσερις τράπεζες είναι πολύ λίγες. Ελέγχουν πάνω από το 96-97% του τραπεζικού συστήματος. Νομίζω ότι δεν είναι λογικό να υπάρξουν συγχωνεύσεις μεταξύ των μεγάλων τραπεζών. Πρέπει να ενισχύσουμε τις μικρότερες τράπεζες, να φτιάξουμε τράπεζες οι οποίες θα προκαλέσουν τις μεγαλύτερες ανταγωνιστικά. Στις νέες τεχνολογίες, για παράδειγμα, με νέα προϊόντα. Εκεί νομίζω υπάρχει πεδίο δόξης λαμπρό.\nΓ. Παπαδογιάννης: Την τελευταία δεκαετία έχουμε ξοδέψει πολύ χρόνο και ενέργεια με τα κόκκινα δάνεια. Την τελευταία διετία βέβαια έχουμε δει μεγάλη μείωση των μη εξυπηρετούμενων δανείων και φαίνεται ότι το 2020, παρά την πανδημία, δεν υπάρχει μια πολύ μεγάλη επίπτωση τουλάχιστον σε πρώτο χρόνο. Ποια είναι η αίσθησή σας; Έχουμε λύσει το πρόβλημα των κόκκινων δανείων;\nΓ. Στουρνάρας: Έχουμε κάνει πολύ σημαντικά βήματα, αλλά δεν το έχουμε λύσει ακόμα. Στο τέλος του προηγούμενου τριμήνου, τα κόκκινα δάνεια ανέρχονταν στο 30% του συνόλου ή 47 δισεκατομμύρια. Είναι πάρα πολύ υψηλά ακόμα, 12 φορές υψηλότερα από ότι είναι στην υπόλοιπη ευρωζώνη. Η πανδημία επίσης θα αφήσει κόκκινα δάνεια. Δεν γνωρίζουμε ακόμα πόσα, υπάρχει αβεβαιότητα, όμως σαφώς θα είναι ένα ποσό όχι αμελητέο. Εμείς έχουμε πει ότι θα είναι 8 με 10 δισεκατομμύρια. Μακάρι να είναι λιγότερο. Και κυρίως θα πρέπει να δούμε πόσα κόκκινα δάνεια θα υπάρξουν μετά την πανδημία. Να μη βλέπουμε μόνο το σήμερα, όταν το Δημόσιο στηρίζει ακόμα. Για παράδειγμα, σήμερα το πρωτογενές δημοσιονομικό έλλειμμα, είναι 7% του ΑΕΠ. Του χρόνου θα πάει στο μηδέν, κατόπιν θα πάει σε πλεόνασμα. Πρέπει να δούμε πόσα θα είναι τα κόκκινα δάνεια όταν θα αρθεί η κρατική βοήθεια. Γι αυτό πρέπει να είμαστε πάρα πολύ προσεκτικοί και να μην αφήσουμε κανένα εργαλείο αχρησιμοποίητο. Σαφώς υπάρχει πρόοδος, αλλά ακόμα είμαστε η εξαίρεση στην ευρωζώνη.\nΓ. Παπαδογιάννης: Αναφερθήκατε στις μεγάλες επενδύσεις που θα γίνουν μέσω του Ταμείου Ανάκαμψης. Ένα μεγάλο κομμάτι των ιδιωτικών επενδύσεων θα πρέπει να καλυφθεί με δανεισμό. Ωστόσο υπάρχει κριτική προς το τραπεζικό σύστημα για περιορισμένες χρηματοδοτήσεις ειδικά προς μικρές επιχειρήσεις. Μπορεί το τραπεζικό σύστημα να ανταποκριθεί στη μεγάλη αυτή πρόκληση;\nΓ. Στουρνάρας: Η μέριμνά μας σήμερα είναι να εκμεταλλευθούμε την πολύ μεγάλη ρευστότητα στην οικονομία. Θα έρθει και άλλη τα επόμενα χρόνια, ούτως ώστε οι τράπεζες να μετατρέψουν αυτή τη ρευστότητα σε δάνεια προς υγιείς και βιώσιμες ελληνικές επιχειρήσεις, μεγάλες και μικρές. Έτσι όπως είναι δομημένη η οικονομία της Ελλάδας, ένα πολύ μεγάλο ποσοστό της απασχόλησης είναι σε αυτό που λέμε μικρομεσαίες επιχειρήσεις. Οι μικρομεσαίες επιχειρήσεις πρέπει να μείνουν ζωντανές, δεν έχουμε τη δυνατότητα να κλείσουν βιώσιμες επιχειρήσεις. Άρα λοιπόν οι τράπεζες πρέπει να φτιάξουν κατάλληλα προγράμματα. Το Δημόσιο έχει βοηθήσει με τις εγγυήσεις που έχει δώσει. ’Εάν μεγάλο κομμάτι της πιστωτικής επέκτασης, θα έλεγα το 100%, προς τις μικρομεσαίες επιχειρήσεις στηρίζεται σήμερα στις εγγυήσεις του ελληνικού Δημοσίου. Εμείς θέλουμε οι τράπεζες να είναι ισχυρές, να είναι επαρκώς κεφαλαιοποιημένες με κεφάλαια υψηλής ποιότητας για να μπορέσουν να ανταποκριθούν στο ρόλο τους και να δανείζουν όχι μόνο τις μεγάλες, αλλά και τις μικρομεσαίες υγιείς επιχειρήσεις, ούτως ώστε αυτά τα χρήματα που θα έρθουν στην Ελλάδα να πέσουν σε όλη την οικονομία και όχι μόνο σε ένα μικρό μέρος αυτής. Δηλαδή να μη δημιουργούνται θύλακες υψηλής ανάπτυξης και θύλακες χαμηλής ανάπτυξης. Να μην δημιουργηθεί δηλαδή μία οικονομία δύο ταχυτήτων.\nΓ. Παπαδογιάννης: Οι ελληνικές τράπεζες έχουν αντλήσει από το έκτακτο πρόγραμμα της Ευρωπαϊκής Κεντρικής Τράπεζας περισσότερα από 40 δισεκατομμύρια ευρώ...\nΓ. Στουρνάρας: 47 δισ.\nΓ. Παπαδογιάννης: Σε ποιο βαθμό η ρευστότητα αυτή έχει φτάσει στα νοικοκυριά και τις επιχειρήσεις; Θεωρείτε ότι θα μπορούσε να γίνει καλύτερη διαχείριση ώστε να υπάρχουν περισσότερες χορηγήσεις δανείων;\nΓ. Στουρνάρας: Πράγματι, σήμερα το Ευρωσύστημα, η ΕΚΤ και οι εθνικές κεντρικές τράπεζες έχουν επιδοτούμενα προγράμματα ενίσχυσης προς τις τράπεζες για να μπορούν να δανείσουν την ιδιωτική οικονομία. Από αυτά τα προγράμματα οι ελληνικές τράπεζες έχουν απορροφήσει σήμερα 47 δισεκατομμύρια ευρώ με αρνητικά επιτόκια από -1% έως - 0,5%, δηλαδή επιδοτούνται οι τράπεζες για να δανειοδοτηθούν. Αυτό συμβαίνει για πρώτη φορά. Πέραν αυτού έχουμε και μια πολύ μεγάλη αύξηση των αποταμιεύσεων, που εν μέρει προέρχεται από αναβληθείσα κατανάλωση λόγω της κρίσης και από την άλλη πλευρά οφείλεται σε λόγους πρόνοιας για το μέλλον. Όταν έρχεται μία πανδημία ο άλλος γίνεται πιο προσεκτικός. Επομένως έχουμε μια πάρα πολύ μεγάλη αύξηση της ρευστότητας για τις ελληνικές τράπεζες. Δεν μπορώ να πω ότι είμαι ικανοποιημένος όταν οι τράπεζες έχουν διοχετεύσει στον καθαρά ιδιωτικό τομέα της οικονομίας, στο μη χρηματοπιστωτικό, γύρω στα 5 δισεκατομμύρια φέτος, ενώ έχουν πάρει 47 δισ. συν την αύξηση των καταθέσεων. Τα υπόλοιπα είναι σε ομόλογα του ελληνικού Δημοσίου και κατατεθειμένα ξανά στην κεντρική τράπεζα. Θα ήθελα το κομμάτι, το οποίο πηγαίνει στις επιχειρήσεις και δη στις μικρομεσαίες, να αυξηθεί. Τώρα, θα μου πείτε, αυτό εύκολα λέγεται, δυσκολότερα γίνεται. Οι τράπεζες απαντούν ότι δεν είναι τραπεζικά επιλέξιμες οι μικρομεσαίες επιχειρήσεις. Πρέπει να δούμε το λόγο και να βοηθήσουμε τις μικρομεσαίες επιχειρήσεις, διότι είναι περισσότερες από 700.000. Και η συνολική απασχόληση σε αυτές είναι 2 εκατομμύρια. Δεν μπορούμε να αγνοήσουμε το κομμάτι αυτό.\nΓ. Παπαδογιάννης: Εννοείτε ότι πρέπει να γίνουν και στις μικρομεσαίες επιχειρήσεις μεγαλύτερα σχήματα; Πρέπει να είναι ανταγωνιστικά, πρέπει να υπάρξει μια αναδιάρθρωση;\nΓ. Στουρνάρας: Και οι μέτοχοι οι ίδιοι να βάλουν χρήματα και να γίνουν συγχωνεύσεις μεταξύ των μικρομεσαίων επιχειρήσεων και οι μεγαλύτερες επιχειρήσεις να δημιουργήσουν δομές για να μπορούν να τραβήξουν και τις μικρομεσαίες επιχειρήσεις, τους προμηθευτές τους κυρίως, προς τα πάνω, ούτως ώστε τα κονδύλια που θα εισρεύσουν στην ελληνική οικονομία, όπως είπα και επιμένω, να διαχυθούν, όσο το δυνατό συμμετρικότερα στην οικονομία. Βεβαίως δεν έχουμε αυταπάτες. Κυρίως θα είναι το Δημόσιο, οι μεγάλες, οι μεσαίες επιχειρήσεις, οι τεχνολογικά προηγμένες αυτές που θα ωφεληθούν, αλλά δεν πρέπει να αφήσουμε πίσω τις βιώσιμες επιχειρήσεις. Δεν μιλάω για τις μη βιώσιμες, μιλάω για τις βιώσιμες επιχειρήσεις, οι οποίες απλώς έχουν προβλήματα ρευστότητας λόγω της κρίσης.\nΓ. Παπαδογιάννης: Τα χρόνια της κρίσης, ένα μεγάλο κομμάτι του πληθυσμού, περίπου ο μισός πληθυσμός και οι μισές επιχειρήσεις βρέθηκαν κάποια στιγμή για διάφορους λόγους να χρωστάνε, είτε στις τράπεζες είτε στο Δημόσιο. Τι θα γίνει με όλους αυτούς, θα παραμείνουν στιγματισμένοι κι αποκλεισμένοι από το τραπεζικό σύστημα εσαεί;\nΓ. Στουρνάρας: Όπως γνωρίζετε, η κυβέρνηση ψήφισε και πέρασε τον καινούργιο πτωχευτικό κώδικα, τον πτωχευτικό νόμο ή τον νόμο της δεύτερης ευκαιρίας, όπως λέγεται, ο οποίος πραγματικά παρέχει δυνατότητες. Ας μελετηθεί από όλους τους ενδιαφερόμενους και επιτέλους ας γίνει αυτό μία ευκαιρία για να ξαναμπούν στην παραγωγική διαδικασία όλοι αυτοί οι άνθρωποι. Υπάρχει δεύτερη ευκαιρία τώρα, ενώ παλιά δεν υπήρχε. Αν ένας επιχειρηματίας χρεοκοπούσε, πολύ δύσκολα ξανάμπαινε στην παραγωγική διαδικασία. Τώρα τα πράγματα έχουν αλλάξει.\nΓ. Παπαδογιάννης: Οι τράπεζες θα το δουν αυτό;\nΓ. Στουρνάρας: Θα το δουν.\nΓ. Παπαδογιάννης: Η φιλοσοφία είναι ότι όταν κάποιος απέτυχε μια φορά δύσκολα δίνεται δεύτερη ευκαιρία στην Ελλάδα.\nΓ. Στουρνάρας: Αυτή τη στιγμή έχουμε συμφέρον να κοιτάζουμε όλη τη μεγάλη εικόνα. Να μην κοιτάζουμε μόνο το στενό προσωπικό μας συμφέρον, αλλά πρέπει να βλέπουμε λίγο περισσότερο από το δικό μας ισολογισμό και αν μπορέσουμε να έχουμε όλοι μας τη μεγάλη εικόνα στο μυαλό μας.\nΓ. Παπαδογιάννης: Αναφερθήκατε στα εργαλεία αντιμετώπισης των κόκκινων δανείων. Η Τράπεζα της Ελλάδος είχε καταθέσει μια πρόταση για τη δημιουργία bad bank. Η πρόταση αυτή δεν έγινε δεκτή από την κυβέρνηση. Είχε προηγηθεί και μια άλλη πρόταση της Τράπεζας της Ελλάδος για τον αναβαλλόμενο φόρο που επίσης δεν υλοποιήθηκε. Υπάρχει ζήτημα συνεργασίας με την κυβέρνηση;\nΓ. Στουρνάρας: Να σας διορθώσω λίγο. Δεν τη λέμε πλέον bad bank. Λέγεται πλέον asset management company, δηλαδή εταιρεία διαχείρισης ενεργητικού. Διότι πολλοί μπερδεύουν τη bad bank με εκκαθαριστές, δεν εκκαθαρίζει η bad bank. Η asset management company προσπαθεί να εξυγιάνει το τραπεζικό σύστημα χωρίς να το εκκαθαρίζει. Η εκκαθάριση είναι άλλη. Ορισμένοι μπερδεύουν την PQH, η οποία είναι εκκαθαριστής, εκκαθαρίζει τις τράπεζες, με την asset management company, με την εταιρεία διαχείρισης ενεργητικού, την οποία πράγματι η Τράπεζα της Ελλάδος εδώ και δύο χρόνια έχει προτείνει.\nΝα ξεκαθαρίσω ένα πράγμα: η Τράπεζα της Ελλάδος δεν έχει κάποιο ιδιαίτερο συμφέρον να προωθήσει μία λύση σε σχέση με μια άλλη. Η Τράπεζα της Ελλάδος δεν είναι μέτοχος των τραπεζών, είναι επόπτης. Έχει όμως την υποχρέωση να βλέπει μπροστά και έχει την υποχρέωση, εφόσον πιστεύει ότι μία λύση είναι καλύτερη από μία άλλη, να την προτείνει στην κυβέρνηση. Αυτό κάναμε και εμείς και προτείναμε μία λύση, που όλοι ανεξαιρέτως οι διεθνείς οργανισμοί θεωρούν ότι είναι το πιο αποτελεσματικό μέτρο για να εκκαθαρίσει τα κόκκινα δάνεια. Και κυρίως να λύσει και το άλλο πρόβλημα, που είναι ένα δίδυμο πρόβλημα στην Ελλάδα, το οποίο δεν έχουν οι άλλες χώρες στον ίδιο βαθμό με εμάς. Είναι αυτό που είπατε πριν, η αναβαλλόμενη φορολογική απαίτηση.\nΗ Τράπεζα της Ελλάδος έχει στελέχη που είναι εδώ από την αρχή της κρίσης. Ίσως τα πιο έμπειρα στον κόσμο σε θέματα αυτά. Τα στελέχη αυτά, μαζί με τρεις κορυφαίους διεθνείς συμβούλους, κατέληξαν σε μια πρόταση, σε μία εταιρεία διαχείρισης ενεργητικού, η οποία λαμβάνει υπόψη όλη την ευρωπαϊκή νομοθεσία και δεν λύνει μόνο το πρόβλημα των κόκκινων δανείων, αλλά λύνει και το πρόβλημα της αναβαλλόμενης φορολογίας. Ο θεσμικός ρόλος της Τράπεζας της Ελλάδος όμως σταματά εδώ. Κάναμε την πρόταση αυτή διότι θεωρούσαμε ότι είναι η καλύτερη δυνατή. Η κυβέρνηση έχει τη νομοθετική πρωτοβουλία, η κυβέρνηση έχει την πρωτοβουλία την πολιτική να διαπραγματευτεί αυτήν τη λύση με τους ευρωπαϊκούς θεσμούς. Είπατε πριν ότι δεν την έχει υιοθετήσει. Δεν είναι αλήθεια αυτό, δεν την έχει υιοθετήσει ακόμα, θα έλεγα, τη λύση. Ας είμαστε όμως προσεκτικοί. Η Τράπεζα της Ελλάδος είναι εδώ για να βοηθήσει, η λύση αυτή υπάρχει. Εάν χρειαστεί, εδώ είμαστε να βοηθήσουμε να εφαρμοστεί.\nΥπάρχει μια παρεξήγηση. Η λύση αυτή δεν μπορεί να εφαρμοστεί από την Κεντρική Τράπεζα, δηλαδή η Κεντρική Τράπεζα δεν μπορεί να φτιάξει μέσα στην Κεντρική Τράπεζα μία asset management company, διότι θα κατηγορηθεί για νομισματική χρηματοδότηση. Απλώς μία πρόταση κάνουμε. Εάν γίνει αυτή η εταιρεία διαχείρισης ενεργητικού, θα είναι μια ιδιωτική εταιρεία, με τη συμμετοχή του Δημοσίου βεβαίως. Η μέχρι τώρα εμπειρία μας είναι καταλυτική. Όσες χώρες προχώρησαν σε ριζική αντιμετώπιση των μη εξυπηρετούμενων δανείων χρησιμοποίησαν κυρίως εταιρείες διαχείρισης ενεργητικού. Από τις σκανδιναβικές χώρες, που αντιμετώπισαν το πρόβλημα στο τραπεζικό τους σύστημα μετά την πτώση της Σοβιετικής Ένωσης, μέχρι τις χώρες της κρίσης του 2010 (Ισπανία, Ιρλανδία, Πορτογαλία, Ιταλία). Δεν πρέπει να το ξεχάσουμε αυτό. Γι΄ αυτό λοιπόν δεν λέω ότι δεν έχει υιοθετηθεί, λέω ότι ακόμα δεν έχει υιοθετηθεί. Είναι στο ράφι και, αν χρειαστεί, εδώ είμαστε για να βοηθήσουμε για να εφαρμοστεί η πρόταση αυτή.\nΓ. Παπαδογιάννης: Έχετε εικόνα για το τι είναι αυτό που κάνει, ας πούμε, διστακτική την κυβέρνηση να αξιοποιήσει την πρόταση;\nΓ. Στουρνάρας: Όχι, δεν έχουμε ποτέ καθίσει όλοι μαζί σε ένα τραπέζι. Η κυβέρνηση βεβαίως πήρε συμβούλους και αξιολόγησε την πρότασή μας. Απλώς είδα τη δήλωση κάποιου στελέχους της κυβέρνησης ότι θεωρείται ακριβή λύση. Δεν συμφωνούμε σ' αυτό, οι δικές μας οι εκτιμήσεις δείχνουν ότι για τον Έλληνα φορολογούμενο αυτή είναι η αποτελεσματικότερη λύση.\nΓ. Παπαδογιάννης: Πολλοί οικονομικοί παράγοντες υποστηρίζουν ότι με τη σταδιακή υπέρβαση της οικονομικής κρίσης θα ακολουθήσει μια μακρά περίοδος ισχυρής οικονομικής ανάπτυξης. Συμμερίζεστε αυτή την άποψη;\nΓ. Στουρνάρας: Η οικονομική ιστορία το υποστηρίζει αυτό, διότι μετά από μεγάλες κρίσεις έχουμε περιόδους οικονομικής ανάπτυξης. Βέβαια τίποτα δεν γίνεται αυτόματα. Εάν έχει γίνει μια μεγάλη αλλαγή στη νοοτροπία των εταίρων μας στην Ευρώπη, αυτή είναι ότι έχουν πλέον καταλάβει ότι πρέπει να πάμε όλοι μαζί με κοινές δράσεις. Αυτό το πρόγραμμα που περιγράφουμε τώρα, τα 750 δισεκατομμύρια του NGΕU, αυτά τα κονδύλια είναι μία κοινή δράση, σημαντική κοινή δράση. Για πρώτη φορά γίνεται στην Ευρώπη και ένας κοινός δανεισμός. Βγήκε η Ευρωπαϊκή Επιτροπή για να δανειστεί 750 δισεκατομμύρια. Αυτό είναι ένα πρώτο βήμα προς μία πιο ομοσπονδιακή Ευρώπη, αυτό που πολλοί από εμάς οραματιζόμαστε χρόνια τώρα, ένα μικρό αλλά σημαντικό και σταθερό βήμα για μία πιο θωρακισμένη Ευρώπη.\nΓ. Παπαδογιάννης: Θεωρείτε ότι οι ευρωπαίοι εταίροι μας έχουν επανεξετάσει κάπως τη στάση τους σε σχέση με την Ελλάδα, διότι τα προηγούμενα χρόνια υπήρχε μια αρκετά μεγάλη ένταση και από τις δύο πλευρές...\nΓ. Στουρνάρας: Νομίζω ότι κι εμείς έχουμε επανεξετάσει τη στάση μας για αυτά που κάναμε στο παρελθόν, τα λάθη μας κυρίως, αλλά σαφώς η Ευρώπη κάνει την κριτική της για το πως φέρθηκε στην Ελλάδα, ειδικά για όσους είχαν μια τιμωρητική διάθεση αντί να βοηθήσουν στα χρόνια της κρίσης. Το καλό είναι ότι σήμερα βρισκόμαστε εδώ που βρισκόμαστε όρθιοι, ξεπεράσαμε τα μεγάλα προβλήματα παραμείναμε στο ευρώ, διαψεύσαμε την Κασσάνδρα που έλεγε ότι θα βγούμε από την ευρωζώνη και είμαστε πιο ισχυροί στην οικονομία μας. Αυτό είναι πάρα πολύ σημαντικό.\nΓ. Παπαδογιάννης: Θα επιστρέψω σε λίγο στην περιπέτεια του 2002 - 2015, να σταθούμε λίγο στην παγκόσμια οικονομία. Όλη αυτή η ρευστότητα που έχει διοχετευθεί στην παγκόσμια οικονομία, τα αρνητικά επιτόκια, η μεγάλη αύξηση του δημοσίου χρέους, όλα αυτά θα δημιουργήσουν κάποιες παρενέργειες...\nΓ. Στουρνάρας: Υπάρχουν δύο σχολές σκέψης σήμερα στην οικονομία. Η μία σχολή σκέψης, στην οποία και εγώ προσυπογράφω, είναι ότι αυτές οι παρεμβάσεις ήταν αναγκαίες, ότι, αν δεν γινόντουσαν σήμερα, η παγκόσμια οικονομία θα ήταν σε μια πολύ μεγάλη ύφεση, ο πληθωρισμός θα ήταν αρνητικός, τα εισοδήματα θα είχαν πέσει, θα είχαν μειωθεί πολύ. Επομένως αυτές οι παρεμβάσεις ήταν αναγκαίες να γίνουν. Σαφώς πρέπει να προσέξουμε πώς θα εκμεταλλευθούμε αυτή τη ρευστότητα από τώρα και στο εξής, θα πρέπει να δούμε τη δημοσιονομική πολιτική την επομένη της πανδημίας. Ειδικά οι χώρες που έχουν πολύ μεγάλο χρέος και επιβαρύνθηκαν από την πανδημία με ακόμα μεγαλύτερο χρέος. Άρα λοιπόν ό,τι έγινε μέχρι τώρα ορθώς έγινε, αλλά θα πρέπει την επόμενη μέρα να είμαστε πιο προσεκτικοί, να δώσουμε πολύ μεγάλη βάση σε μεταρρυθμίσεις, στην παγκόσμια συνεργασία και στον επιστημονικό τομέα, στα εμβόλια, στην αντιμετώπιση της πανδημίας, στο διεθνές εμπόριο. Η παγκόσμια οικονομία και η ευημερία των κατοίκων αυτού του πλανήτη θα μεγιστοποιηθεί όταν υπάρχει συνεργασία, όχι μόνο όταν υπάρχει σύγκρουση μεταξύ των μεγάλων δυνάμεων. Η άλλη σχολή σκέψης, λοιπόν, που δεν συμφωνεί με αυτό, λέει ότι θα δημιουργηθεί ένας πολύ μεγάλος πληθωρισμός, επειδή η νομισματική μάζα έχει αυξηθεί πολύ. Δεν θεωρώ ότι αυτή η σχολή σκέψης έχει μεγάλη πιθανότητα επαλήθευσης.\nΓ. Παπαδογιάννης: Περιγράψατε προηγουμένως τις χώρες οι οποίες έχουν αρκετά δημοσιονομικά προβλήματα που θα πρέπει να είναι σε μια κατάσταση εγρήγορσης. Προφανώς αναφέρεστε και στην Ελλάδα. Πιστεύετε ότι η κυβέρνηση και το πολιτικό σύστημα κατανοούν αυτήν την πραγματικότητα σε ό,τι αφορά τα δημοσιονομικά δεδομένα ή λόγω της ευρύτερης αισιοδοξίας που υπάρχει έχει σχηματιστεί μια πιο αισιόδοξη, ας πούμε, προσέγγιση των πραγμάτων;\nΓ. Στουρνάρας: Το αισιόδοξη δεν το θεωρώ κακό. Νομίζω ότι η αισιοδοξία βοηθά. Αυτό όμως που πρέπει σίγουρα να προσέξουμε είναι να μην ξανακάνουμε τα λάθη του παρελθόντος. Την επομένη της πανδημίας πρέπει να επιστρέψουμε σε πρωτογενή πλεονάσματα, που μακροχρόνια έχουμε σχεδιάσει, δηλαδή γύρω στο 2,2 % του ΑΕΠ πρωτογενές πλεόνασμα, για να μπορέσουμε να εξασφαλίσουμε τη βιωσιμότητα του δημοσίου χρέους. Όμως η βιωσιμότητα του δημοσίου χρέους, η οποία είναι εξασφαλισμένη για τα επόμενα 10 χρόνια, θα πρέπει κυρίως να στηριχθεί σε υψηλούς ρυθμούς οικονομικής ανάπτυξης. Όπως ανέφερα και πριν, η μπάλα βρίσκεται στη δική μας περιοχή, τα χρήματα για επενδύσεις έχουν έρθει. Εμείς πρέπει να τα απορροφήσουμε με σωστό τρόπο, να κάνουμε τις απαραίτητες μεταρρυθμίσεις, ούτως ώστε να αυξηθεί η συνολική παραγωγικότητα της οικονομίας. Να αυξηθεί για παράδειγμα η συμμετοχή των γυναικών στο εργατικό δυναμικό για να μπορέσουμε να αντιμετωπίσουμε τη δημογραφική μείωση του πληθυσμού με μεγαλύτερη συμμετοχή στο εργατικό δυναμικό και επομένως ο παράγων εργασία να αυξάνεται και αυτός.\nΓ. Παπαδογιάννης: Αναφερθήκατε στην περιπέτεια του 2010-2015. Ήθελα να σας ρωτήσω σήμερα που έχει περάσει πολύς καιρός, πώς νιώθετε για την περιπέτεια του 2010-2015. Πόσο κοντά φτάσαμε τότε σε ένα μοιραίο ατύχημα;\nΓ. Στουρνάρας: Φτάσαμε πολύ κοντά σε ένα μοιραίο ατύχημα δύο φορές. Μία φορά το 2012, λίγο πριν από την τρικομματική κυβέρνηση που σχηματίστηκε τον Ιούνιο του 2012. Τότε, ορισμένοι εκ των εταίρων μας προώθησαν τη θεωρία της Ιφιγένειας, που έπρεπε να θυσιαστεί για να αποπλεύσει ο στόλος. Μπορέσαμε και μείναμε όρθιοι με τη σωστή πολιτική από την κυβέρνηση των τριών κομμάτων τότε (ΝΔ, ΠΑΣΟΚ και ΔΗΜΑΡ), που έμειναν δύο κόμματα μετά στο τέλος. Νομίζω ότι την διετία εκείνη σώθηκε η Ελλάδα.\nΕπίσης το 2015 πάλι κινδυνεύσαμε, τότε δυστυχώς περισσότερο από δική μας πρωτοβουλία παρά από πρωτοβουλία των ξένων. Ευτυχώς και εκεί επικράτησαν οι νηφαλιότερες απόψεις και σήμερα είμαστε ευτυχείς που η περίοδος αυτή, η πολύ δύσκολη περίοδος, είναι ένα μακρινό παρελθόν, το οποίο όμως δεν πρέπει να ξεχάσουμε. Πρέπει να το θυμόμαστε, διότι δημιουργήθηκε κυρίως από δικά μας λάθη και δευτερευόντως δημιουργήθηκε από λάθη οικονομικής πολιτικής των εταίρων μας. Κυρίως όμως από δικά μας λάθη. Δεν πρέπει να το ξεχάσουμε αυτό ποτέ.\nΓ. Παπαδογιάννης: Από την εμπειρία της κρίσης, την οποία ζήσατε από την πρώτη γραμμή του μετώπου, ποια συμβουλή θα δίνατε στους νεότερους;\nΓ. Στουρνάρας: Στις νεότερες γενιές θα έλεγα σκληρή δουλειά, μόρφωση, τα αγαθά κόποις κτώνται. Τίποτα δεν μας χαρίζεται στη ζωή αυτή και πρέπει να μοχθήσουμε για να το αποκτήσουμε. Τα μαθήματα του παρελθόντος είναι επίσης χρήσιμα, νομίζω. Αυτά.\nΓ. Παπαδογιάννης: Ζούμε σε μια ενδιαφέρουσα εποχή με την ψηφιακή επανάσταση να αλλάζει ριζικά τις κοινωνίες, την οικονομία, το επιχειρείν. Τι μπορούμε να περιμένουμε τα επόμενα χρόνια;\nΓ. Στουρνάρας: Τα επόμενα χρόνια θα είναι πάρα πολύ ενδιαφέροντα, διότι αυτήν τη στιγμή υπάρχει ένα παράδοξο στην οικονομία και στην επιστήμη. Ενώ η επιστημονική κοινότητα, ενώ η καινοτομία προχωράει πολύ γρήγορα, βλέπετε τρομακτικές εξελίξεις, αυτό δεν καταγράφεται ακόμα στο ρυθμό μεταβολής της παραγωγικότητας. Είναι αυτό που λέμε το παράδοξο του Solow, του μεγάλου οικονομολόγου και νομπελίστα, ο οποίος πρώτος μίλησε για αυτό.\nTο ερώτημα είναι πώς η καινοτομία θα μετατραπεί σε παραγωγικότητα. Εδώ νομίζω παίζει πολύ μεγάλο ρόλο η επιχειρηματικότητα. Πώς θα φέρουμε μαζί πανεπιστήμια, έρευνα και επιχειρήσεις. Να μπορέσουμε να γίνεται έρευνα που θα είναι χρήσιμη για την ελληνική οικονομία, είτε είναι έρευνα για τον πρωτογενή τομέα, είτε είναι έρευνα για τον δευτερογενή τομέα, είτε είναι για τον τριτογενή τομέα. Δόξα τω Θεώ, η Ελλάδα είναι γεμάτη από συγκριτικά πλεονεκτήματα. Επιστήμονες έχουμε παρά την κρίση και παρά τα μυαλά που μας έφυγαν. Τα citations, οι ετεροαναφορές, σε Έλληνες επιστήμονες είναι από τις υψηλότερες στον κόσμο. Άρα τα μυαλά είναι εδώ. Το ερώτημα είναι πώς εκμεταλλευόμαστε τις ιδέες αυτές, τις επιστημονικές, και τις κάνουμε καινοτομία. Εδώ πολύ μεγάλο ρόλο παίζει η επιχειρηματικότητα. Άρα λοιπόν εδώ θα πρέπει και οι επιχειρήσεις να δούνε ποιος είναι ο ρόλος τους στην επιστημονική έρευνα, ποιος είναι ο ρόλος τους στην καινοτομία, στα νέα προϊόντα ή σε μεθόδους που μειώνουν το κόστος για να βελτιώσουμε σε τελική ανάλυση την ανταγωνιστικότητα.\nΓ. Παπαδογιάννης: Κύριε Διοικητά σας ευχαριστούμε πάρα πολύ για την κουβέντα και όλα τα σημεία που μας επισημάνατε και ελπίζω να είμαστε καλά και να βιώσουμε αυτή τη φορά το θετικό σενάριο για την οικονομία και τη χώρα. Σας ευχαριστώ πάρα πολύ για τη συνέντευξη.\nΓ. Στουρνάρας: Εγώ σας ευχαριστώ για την ευκαιρία που μου δώσατε να σας πω ποιες είναι οι απόψεις της Τραπέζης της Ελλάδος για όλα αυτά τα σημαντικά θέματα που με ρωτήσατε σήμερα και εύχομαι καλή επιτυχία στη νέα σας προσπάθεια.\nΓ. Παπαδογιάννης: Σας ευχαριστούμε πολύ.


Οικοσελίδα > Lifestyle > Σχέσεις και Σεξ > Μια ειδικός παρουσιάζει 5 λόγους για τους οποίους το S&M σεξ μπορεί να σας κάνει καλό\nΜια ειδικός παρουσιάζει 5 λόγους για τους οποίους το S&M σεξ μπορεί να σας κάνει καλό\nΣας αρέσει να δοκιμάζετε πράγματα πέρα από τα συνηθισμένα μέσα στους τέσσερις τοίχους της κρεβατοκάμαράς σας; Σας έχουμε καλά νέα: Το S&M σεξ έχει φανεί πως έχει οφέλη για την υγεία.\nΤο S&M είναι συντομογραφία για τον σαδομαζοχισμό, δηλαδή κάποιος να αντλεί ευχαρίστηση από πράξεις που περιλαμβάνουν πόνο ή ταπείνωση (είτε αν τις κάνει σε κάποιον άλλον, είτε αν τις υφίσταται από κάποιον άλλον).\nΗ Τρέισι Κοξ, ειδική σε θέματα σεξ, είπε στη Huffington Post UK: «Οτιδήποτε βγάζει τα ζευγάρια από τα συνηθισμένα είναι πολύ καλό, κατά την άποψή μου».\nΑκολουθούν πέντε λόγοι για τους οποίους θα έπρεπε στα αλήθεια να σκεφτείτε να το δοκιμάσετε.\nΈχει ψυχολογικά οφέλη\nΜια νέα μελέτη έχει αποκαλύψει ότι το S&M ή το bondage μπορούν να φέρουν σε «ροή» τον εγκέφαλό σας- μία διαφορετική κατάσταση του μυαλού όπου είσαι απόλυτα απορροφημένος από αυτό που κάνεις, και ο εγκέφαλος είναι στην πιο παραγωγική και δημιουργική του φάση.\nΜπορεί να αναζωογονήσει τη σχέση σας.\nΗ Τρέισι Κοξ, συμβουλεύει τα ζευγάρια που νιώθουν ότι η σεξουαλική ζωή τους έχει βαλτώσει να δοκιμάσουν το S&M: «Όσο τα ζευγάρια απομακρύνονται από το προβλέψιμο σεξ ρουτίνας, που δεν αποτελεί πρόκληση, τόσο το καλύτερο. Σκεφτείτε το καλύτερο σεξ στη ζωή σας. Είναι το σεξ που είχατε στο κρεβάτι με τον σύζυγό σας στις 11 το βράδυ του Σαββάτου; Αμφιβάλλω. Μια ήπια μορφή S&M θα μπορούσε να είναι αυτό που χρειάζεστε για να επιστρέψετε στο είδος του σεξ που είχατε στην αρχή».\nΔεν ξέρετε τι σας αρέσει μέχρι να το δοκιμάσετε\nΚανείς ποτέ δεν ανακάλυψε ένα φετίχ κάνοντας σεξ σε ιεραποστολική στάση σε όλη του τη ζωή. Και αν δεν το απολαύσεις, δεν χρειάζεται να το κάνεις ξανά. Εύκολο.\nΘα μπορούσε να αλλάξει τα πράγματα και έξω από την κρεβατοκάμαρα\nΑν νιώθετε πως η δυναμική στη σχέση σας έχει μεταβληθεί, το kinky σεξ μπορεί να βοηθήσει στην επιστροφή της ισορροπίας σε κάθε διάσταση. «Είναι μια μορφή παιχνιδιού ρόλων που σας βοηθά να αποδράσετε στον κόσμο της φαντασίας, και φυσικά έχει να κάνει με τη δύναμη» λέει η Κοξ.\n«Η αλλαγή ρόλων ισχύος- η εναλλαγή ανάμεσα στο ποιος είναι αυτός που έχει τον έλεγχο και αυτόν που είναι υποτακτικός- είναι ένας εξαιρετικά αποτελεσματικός τρόπος να αλλάξετε τα πράγματα».\nΕνισχύει την επιθυμία\nΗ σχέση σας μπορεί να είναι γεμάτη αγάπη, αλλά κάποιες φορές θέλετε κάτι παραπάνω από αυτό για να την κρατήσετε συναρπαστική: «Η αγάπη και ο πόθος τροφοδοτούνται από πολύ διαφορετικά πράγματα. Η αγάπη πηγάζει από την άνεση, τη ρουτίνα και την αγάπη. Ο πόθος/ η επιθυμία ευδοκιμεί στον κίνδυνο, την ένταση και το απαγορευμένο» λέει η Κοξ.


Σύγκριση τιμών ενοικίασης αυτοκινήτου από το Σριναγκάρ με τη Skyscanner\nΣυγκρίνετε τις επιλογές ενοικίασης αυτοκινήτου στο Σριναγκάρ\nΑνεξάρτητα από το εάν πετάτε προς Σριναγκάρ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Σριναγκάρ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Σριναγκάρ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Σριναγκάρ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Σριναγκάρ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Σριναγκάρ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Σριναγκάρ θα σας τo ζητήσουν για να σας επιτρέψουν να φύγετε.\nΠληροφορίες για Σριναγκάρ\nΣύγκριση πτήσεων προς ΣριναγκάρΑναζήτηση πτήσεων\nΣύγκριση ξενοδοχείων σε ΣριναγκάρΑναζήτηση ξενοδοχείων


GLOBALGUIDE - ΥΔΡΑΥΛΙΚΟΣ ΥΔΡΑΥΛΙΚΟΙ ΘΕΡΜΑΝΣΗ ΨΥΞΗ ΚΕΝΤΡΟ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ ΥΔΡΑΥΛΙΚΕΣ ΕΡΓΑΣΙΕΣ ΒΥΡΩΝΑΣ ΑΤΤΙ\nΥΔΡΑΥΛΙΚΟΣ ΘΕΡΜΑΝΣΗ ΨΥΞΗ ΚΕΝΤΡΟ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ ΒΥΡΩΝΑΣ ΑΤΤΙΚΗ ΣΤΑΥΡΟΠΟΥΛΟΣ ΚΩΝΣΤΑΝΤΙΝΟΣ\tRecommended Αξιώσεις\nΧΗΜΙΚΟΣ ΚΑΘΑΡΙΣΜΟΣ ΑΠΟΧΕΤΕΥΣΗΣ ΔΙΚΤΥΟΥ\nΥΔΡΑΥΛΙΚΕΣ ΑΝΑΚΑΙΝΙΣΕΙΣ ΚΤΙΡΙΩΝ\nΥΔΡΑΥΛΙΚΗ ΑΝΑΚΑΙΝΙΣΗ ΜΠΑΝΙΟΥ ΚΑΙ ΚΟΥΖΙΝΑΣ\nΕΓΚΑΤΑΣΤΑΣΗ ΛΕΒΗΤΑ ΠΕΤΡΕΛΑΙΟΥ ΚΑΙ ΦΥΣΙΚΟΥ ΑΕΡΙΟΥ\nΔιαθέτοντας πολυετή εμπειρία και άριστη τεχνική κατάρτιση, ο υδραυλικός σας στον Βύρωνα Αττικής, Σταυρόπουλος Κωνσταντίνος, αναλαμβάνει πάσης φύσεως\nυδραυλικές εγκαταστάσεις και εργασίες, εξυπηρετώντας τις γύρω περιοχές αλλά και ολόκληρο το νομό Αττικής.\nΜε συνέπεια και υπευθυνότητα προσφέρει ποιοτικές υπηρεσίες σε ό,τι αφορά τα υδραυλικά Βύρωνα, αποχετευτικά Βύρωνα, αποφρακτικά Βύρωνα,\nοικιακών και επαγγελματικών χώρων, στις καλύτερες τιμές της αγοράς.\nΆμεση εξυπηρέτηση σε όλο τον Βύρωνα, καθώς και τις γύρω περιοχές - οικονομικά - γρήγορα και με εγγύηση καλής και μακροχρόνιας λειτουργίας.\nΜε την πολυετή εμπειρία μας καταφέραμε να προσφέρουμε παροχές και διευκολύνσεις που δεν βρίσκονται στην αγορά.\nΗ πείρα μας, η ποιότητα των εργασιών μας και οι ανταγωνιστικές μας τιμές, πιστεύουμε ότι θα σας κάνουν σίγουρα πελάτες μας.\nΟ υδραυλικός στον Βύρωνα Σταυρόπουλος Κωνσταντίνος αναλαμβάνει την κατασκευή δικτύων αποχέτευσης καθώς και την αποσύνδεση της εγκατάστασής σας από παλαιό βόθρο και τη σύνδεσή της σε υπόνομο.\nΕπιπλέον, με εξειδικευμένα μηχανήματα αναλαμβάνει αποφράξεις αποχετεύσεων, φρεατίων, σωλήνων, νεροχυτών, λουτρών, λεκανών και σιφονιών.\nΕίμαι συνεπής και υπεύθυνος επειδή έτσι πρέπει να είναι ο υδραυλικός σας.


Ῥωμαίϊκο Ὁδοιπορικό: Προβολὴ προπαγανδίζει σὲ παιδιὰ τὴν θεωρία τοῦ Δαρβίνου\n"...Kάποιος φίλος τοῦ ἀδελφοῦ μου ὁ Κώστας τοῦ εἶπε "θὰ τὸν κάνω ἐγὼ νὰ τὰ παρατήσει ὅλα". Ἦρθε καὶ μοῦ ἀνέπτυξε τὴν θεωρία τοῦ Δαρβίνου. Κλονίστηκα τότε καὶ εἶπα: "Θὰ πάω νὰ προσευχηθῶ καὶ ἂν ὁ Χριστὸς εἶναι Θεὸς θὰ μοῦ παρουσιαστεῖ νὰ πιστέψω. Μία σκιά, μία φωνή, κάτι θὰ μοῦ δείξει". Τόσο μού ἔκοβε. Πῆγα καὶ ἄρχισα μετάνοιες καὶ προσευχὴ γιὰ ὧρες ἀλλὰ τίποτε. Στὸ τέλος τσακισμένος σταμάτησα. Μού ἦρθε τότε στὴν σκέψη κάτι πού μού εἶχε πεῖ ὁ Κώστας: "Παραδέχομαι ὅτι ὁ Χριστὸς εἶναι ἕνας σπουδαῖος ἄνθρωπος, δίκαιος, ἐνάρετος, τὸν ὁποῖο ἐμίσησαν ἀπὸ φθόνο γιὰ τὴν ἀρετή του καὶ τὸν καταδίκασαν οἱ συμπατριῶτες του." Τότε εἶπα: "Ἀφοῦ εἶναι τέτοιος ἄνθρωπος καὶ ἄνθρωπος μόνο νὰ ἦταν ἀξίζει νὰ τὸν ἀγαπήσω, νὰ τὸν ὑπακούσω καὶ νὰ θυσιαστῶ γι' αὐτόν. Δὲν θέλω οὔτε παράδεισο, οὔτε τίποτα. Γιὰ τὴν ἁγιότητά του καὶ τὴν καλοσύνη του ἀξίζει κάθε θυσία (καλὸς λογισμὸς καὶ φιλότιμο)." Ο Θεὸς περίμενε τὴν ἀντιμετώπισή μου, ὕστερα ἀπὸ αὐτὸ παρουσιάστηκε ὁ ἴδιος ὁ Χριστὸς μέσα σὲ ἄφθονο φῶς. Φαινόταν ἀπὸ τὴν μέση καὶ πάνω. Μὲ κοίταξε μὲ πολὺ ἀγάπη καὶ μοῦ εἶπε: " Ἐγὼ εἰμὶ ἡ Ἀνάστασης καὶ ἡ Ζωή. Ὁ πιστεύων εἰς ἐμέ, καν ἀποθάνη ζήσεται". Τα λόγια αὐτὰ ἦταν γραμμένα καὶ στὸ Εὐαγγέλιο ποὺ κρατοῦσε ἀνοικτὸ στὸ ἀριστερὸ χέρι Του."\nΑνώνυμος 16 Ιανουαρίου 2014 - 4:09 μ.μ.\nΝομίζω θα πρέπει έστω και τώρα, το κατά τα άλλα αξιόλογο αυτό Κέντρο να λάβει υπόψη του την σύγχυση που μπορεί να προκληθεί και να διακόψει αυτή την προβολή τουλάχιστον για τους μαθητές. Άλλωστε πρόκειται για την προβολή απλώς μιας θεωρίας… Δεν αποτελεί επιστημονικό θέσφατο!\nΑνώνυμος 16 Ιανουαρίου 2014 - 4:17 μ.μ.\nΟι εκπαιδευτικοί φέρουν μεγάλη ευθύνη αλλά και μεις οι γονείς πρέπει να βρισκόμαστε σε αγωνιστική εγρήγορση. Ευχαριστούμε τους ιστολόγους για την ενημέρωη.\nΠΑΝΑΓΙΩΤΗΣ ΝΟΥΝΗΣ 16 Ιανουαρίου 2014 - 4:22 μ.μ.\nΤο πρόβλημα όμως είναι αλλού και βαθύτερο αγαπητοί αναγνώστες μας!Τι γίνεται με τους μεταλαγμένους "Ορθοδόξους" ως σαν τον πρώην Χιλιαστή και νυν αιρετικό και κακόδοξο κ.Νικόλα Μαυρομάγουλο και τους οπαδίσκους του,οι οποίοι προπαγανδίζουν την Χριστιανική Εξελικτική Δημιουργία;Όποιος θέλει πληροφορίες για το θέμα μπορεί να μας κάνει αίτημα να του τις δώσουμε προσωπικά!Δημόσια,θα προβάλλω φωτογραφημένα σχόλια ειδικά αυτού του κυρίου αιρετικού,ο οποίος ενεργά κυρίως διαδυκτιακά....να πάρετε παρακαλώ μία γεύση διότι η Δαρβινική θεωρία δεν απορίπτεται ειδικά απο την Ορθόδοξη Θεολογία μας,απο την Ορθόδοξη Αγιοπατερική Ανθρωπολογία μας και την Εκκλησία μας αλλά την απορίπτουν πάμπολλοι επιστήμονες Φυσικοί,Αστρονόμοι,Αστροφυσικοί,Μαθηματικοί,Μηχανικοί,Βιολόγοι....τι θέλω να πώ;Θέλω να πώ ότι οι Θετικές επιστήμες,διαφόρων κλάδων,απορίπτουν αυτήν την θεωρία με άλλα δικά τους επιστημονικά επιχειρήματα....Για να δούμε όμως τι λένε οι Μεταλαγμένοι "Ορθόδοξοι" προπαγανδιστές της Εξελικτικής Δημιουργίας και θα σας παρθέσουμεν και τα επιχειρήματά των θετικών επιστημόνων....\nΑνώνυμος 16 Ιανουαρίου 2014 - 4:46 μ.μ.\nΤο γεγονός και μόνο πως Ο ΙΔΙΟΣ Ο ΧΡΙΣΤΟΣ μας εμφανίστηκε αλλά και μίλησε στον Γέροντα Παΐσιο για να του διαλύσει τις αμφιβολίες (και Αυτός μόνο γνωρίζει και για ποιούς άλλους λόγους) μας δείχνει ότι δεν πρέπει να αντιμετωπίζουμε αυτούς τους σκανδαλισμούς των παιδιών επιπόλαια με το σκεπτικό "εε.. σιγά, μια παράσταση είναι! Σήμερα θα την δει αύριο θα την έχει ξεχάσει!"\nΕΛΛΗΝΟΡΘΟΔΟΞΟΣ 18 Ιανουαρίου 2014 - 11:13 π.μ.\nΜια συμβουλή προς όλους τους Συνέλληνες :\nΌταν κάποιος "προοδευτικός" ξερόλας και εξυπνάκιας σας ομιλεί περί Δαρβίνου, υπάρχει επιστημονικός τρόπος να τον αποστομώσετε :\nΠρόκειται για την θεωρία της Πολυγενέσεως.\nΗ Πολυγένεση είναι η νέα επιστημονική θεωρία, βασισμένη σε πάμπολλα στοιχεία, που ανατρέπει τον Δαρβινισμό και συμφωνεί περισσότερο με την Χριστιανική άποψη.\nΤι λέει αυτή η θεωρία ;;\nΠολύ απλά, ότι όλα τα ζωντανά είδη επάνω στον πλανήτη δημιουργήθηκαν ΕΞ'ΑΡΧΗΣ ως τέτοια, και δεν προήλθαν "εξελικτικά" από προηγούμενα είδη.\nΠολλά είδη φυτών και ζώων έζησαν και εξαφανίστηκαν από φυσικές καταστροφές, αλλά όλα τα υπάρχοντα είδη εμφανίστηκαν "αυτόνομα" και ΔΕΝ προήλθαν από τα εξαφανισθέντα .\nΑυτό ακριβώς λέει και ο Χριστιανισμός : ο Θεός δημιούργησε όλα τα είδη ΚΑΙ τον Άνθρωπο ΕΞ'ΑΡΧΗΣ ως έχουν σήμερα, χωρίς "ενδιαμέσους" κρίκους.\nΗ Πολυγένεση ΔΕΝ χρειάζεται "ενδιαμέσους" κρίκους - όπως ο Δαρβινισμός - διότι αφ'ενός μεν τέτοιοι κρίκοι δεν έχουν βρεθεί, αφετέρου δε οι χρονικές αποστάσεις ανάμεσα στους "κρίκους" και σ'εμάς είναι χιλιάδες χρόνια και ο Δαρβινισμός αδυνατεί να εξηγήσει πώς φτάσαμε στα σημερινά είδη.\nΈνα θεωρητικό μοντέλο υπήρξε ο Δαρβινισμός και τίποτε περισσότερο.\nΠολυγένεση λοιπόν, αυτό να απαντάτε στους Δαρβινιστές.\nΑνώνυμος 18 Ιανουαρίου 2014 - 1:22 μ.μ.\nΦίλε μου συγγνώμη αλλά όπως καταλαβαίνω και η μία είναι θεωρία και η άλλη θεωρία. Αν σήμερα βασιστούμε στην νέα θεωρία , ίσως αύριο να έρθει μια άλλη να την ανατρέψει. Νομίζω πως στο μόνο που μπορούμε να βασιστούμε είναι η αλήθεια του Ευαγγελίου μας. Στην Παλαιά διαθήκη το διαβάζουμε ξεκάθαρα και στην Καινή Διαθήκη δεν υπάρχει καμία διαφορετική θέση για την δημιουργία του κόσμου. Εδώ όμως δεν πρόκειται γι αυτό αλλά για την εγρήγορση που πρέπει ΠΑΣΗ ΘΥΣΙΑ να αποκτήσουν οι γονείς σε ότι αφορά την διαπαιδαγώγηση των παιδιών. Μας στέλνουν σημειώματα στο σπίτι και μας ρωτάνε αν συμφωνούμε. ΕΧΟΥΜΕ ΕΥΘΥΝΗ ΑΝ ΥΠΟΓΡΑΦΟΥΜΕ ΕΠΙΠΟΛΑΙΑ ΧΩΡΙΣ ΝΑ ΜΕΛΕΤΑΜΕ ΠΡΟΣΕΧΤΗΚΑ ΤΟ ΘΕΜΑ.\nΜε την ευκαιρία να αναφέρω πως υπάρχει και άλλη μια προβολή που πρέπει να προσεχθεί (δεν ξέρω αν παίζεται ακόμα) είναι ταινία του Υπουργέιου Παιδείας με θέμα τον ρατσισμό που επίσης επισκέπτονται σχολεία (αν θυμάμαι καλά στον κινηματογράφο "Ολύμπιον") Δεν την έχω δει οπότε δεν έχω προσωπική άποψη αλλά αν κάποιος την έχει δει ας μας πει μερικά λόγια σχετικά με αυτήν την ταινία γιατί οπωσδήποτε είμαστε επιφυλακτικοί πια με ότι προβάλλει το υπουργείο παιδείας...\nΕΛΛΗΝΟΡΘΟΔΟΞΟΣ 18 Ιανουαρίου 2014 - 8:46 μ.μ.\nΦίλε μου 1:22 συμφωνώ, γι'αυτό και εξ'αρχής δηλώνω ότι αυτή την θεωρία πρέπει να την λέμε στους αθέους "προοδευτικούς" και όχι στους πιστούς Ορθοδόξους Χριστιανούς.\nΟι πιστοί δεν έχουν ανάγκη από θεωρίες, αφού αποδέχονται το Ευαγγέλιο.\nΑλλά οι άπιστοι κατηγορούν συνεχώς τους χριστιανούς ότι είναι "σκοταδιστές" και δεν ξέρουν τίποτα από "επιστήμη".\nΓι'αυτό λέω ότι πρέπει να απαντούμε έτσι στους αθέους ξερόλες.\nΠέτρος 27 Ιανουαρίου 2014 - 8:02 μ.μ.\nΜΕΡΟΣ 1 -- @Παναγιώτης Νούνης Το θέμα εξελίξεως είναι επιστημονικό και όχι θεολογικό. Η εκκλησία όχι μόνο δεν καταδικάζει την εξέλιξη (το θέμα σχέσης εξέλιξης με την πίστη μας είναι επισήμως θεολογούμενο) αλλά και μεγάλοι Ορθόδοξοι γέροντες και θεολόγοι υπήρξαν εξελικτές, όπως ο π. Ιωάννης Ρωμανίδης (που μίλησε για τη Ρωμανία πιο πολύ από κάθε άλλον), καθώς και ο μητροπολίτης Μεσογαίας - ακόμα και χαρισματούχοι γέροντες που γνωρίζω προσωπικά. Ο μητροπολίτης Ιερόθεος Βλάχος, που θεωρεί τον εξελικτή π. Ρωμανίδη ως Πατέρα της Εκκλησίας, αν και δεν έχει μιλήσει άμεσα για το θέμα εξέλιξης (φοβούμενος τους ακραίους προφανώς), σε απομαγνητοφωνημένη ομιλία του που υπάρχει και στην ΟΟΔΕ του Ν. Μαυρομάγουλου που αναφέρατε, λέει ότι θεωρεί τον Φράνσις Κόλλινς στην Αμερική ως μεγάλο επιστήμονα (ο οποίος είναι γνωστός πιστός εξελικτικός βιολόγος και μάλιστα έχει ένα ίδρυμα που προσπαθεί να δει το πώς συμβιβάζεται η επιστήμη της εξέλιξης με την Χριστιανική πίστη). Μήπως και όλοι αυτοί οι πατέρες και γέροντες είναι αιρετικοί κ. Νούνη; Γνωρίζετε ότι το 51% των Ορθοδόξων με επίσημα στατιστικά στοιχεία είναι εξελικτές; Πώς τολμάτε να μιλάτε για "αιρετικούς" σε θέμα θεολογούμενο; Πού η ταπείνωση και η αγάπη; Γέροντες μη καταρτισμένοι σε επιστημονικά θέματα συχνἀ μπορεί να κάνουν λάθος σε αυτά και σε πολλά άλλα θέματα, όχι μόνο επειδή ουδείς αλάθητος, ιδίως σε τέτοια θέματα, μια και δεν είναι επιστήμονες, αλλά και επειδή στους γέροντες τους\nφωτισμένους κοιτούμαι τι είπαν σε πνευματικά θέματα, όχι σε επιστημονικά. Δηλαδή, επειδή ο π. Παίσιος ήταν ανορθόγραφος, θα πρέπει να καταδικάσουμε τη γραμματική; Το πώς ταιριάζουν αυτά τα θέματα με την επιστήμη και την πίστη μας όμως θα τα δείξει η Εκκλησία εν καιρώ. Ας μη δογματίζουμε πριν την ώρα. Σεβαστή η κάθε άποψη, αλλά ο δογματισμός και ο φανατισμός (αυτός είναι αιρετικός! κλπ) είναι κάτι το μη Ορθόδοξο. Ιδίως μάλιστα όταν ο ίδιος ο υπεύθυνος του ανταιρετικού αγώνα στην Ελλάδα κ. Τσουρός γνωρίζει τον κ. Μαυρομάγουλο και δεν τον θεωρεί καθόλου\nΠΑΝΑΓΙΩΤΗΣ ΝΟΥΝΗΣ 14 Σεπτεμβρίου 2014 - 6:30 μ.μ.\nΌποιος Χριστιανός Ορθόδοξος υποστηρίζει και προπαγανδίζει δημόσια, την ουμανιστική ανθρωπολογία της πιθηκοδημιουργίας είναι ΑΙ-ΡΕ-ΤΙ-ΚΟΣ!\nΔιότι απλά, η Ορθόδοξη Θεολογία, έχει Θεανθρώπινη Ανθρωπολογία!\nΔεν είναι αιρετικός αυτός ο οποίος εκφράζει και προβληματίζει τις επιστημονικές θεωρίες!\nΑΙ-ΡΕ-ΤΙ-ΚΟΣ είναι αυτός που προσπαθεί με την ιδιότητα του Χριστιανού Ορθοδόξου να περάσει, αλλόδοξες και κακόδοξες ουμανιστικές ανθρωπολογίες και θεωρίες εντός της Ορθοδόξου Θεολογίας και Εκκλησίας μας!\nΑΥΤΟΣ ΕΙΝΑΙ Ο ΑΙΡΕΤΙΚΟΣ φίλε Πέτρο!\nΚαι πίστεψε με δεν είναι δική μου γνώμη και άποψη, αλλά άποψη του Μεγίστου των Πατέρων μας, Αγίου Γρηγορίου του Παλαμά!\nΟ Μαυρομάγουλος και ο Ζηζιούλας καθώς κ.α., που προσπαθούνε μάταια, να μας προπαγανδίσουν, την πιθηκοδημιουργία και τον Δαρβινισμό εντός Ορθοδόξου Θεολογίας και Εκκλησίας, ΕΙΝΑΙ ΑΙΡΕΤΙΚΟΙ!\nΗ ΑΙΡΕΣΙΣ ΤΟΥΣ, ΕΙΝΑΙ ΑΡΧΑΙΟΤΑΤΗ μάλιστα!\nΗ αίρεσις αυτή, έχει καταδικασθεί υπό της Αγίας Θ΄ Οκουμενικής Συνόδου, ως Βαρλααμισμός!\nΆρα οι σημερινοί συμβατιστές του Νεοδαρβινισμού, αυτοί οι προτεσταντόπληκτοι κύριοι (κληρικοί και λαϊκοί) είναι οι λεγόμενοι Νεοβαρλααμιστές!\nΟ μακαριστός Ιωάννης Ρωμανίδης, ΔΕΝ ήταν Νεοδαρβινιστής, τόσα λέτε όσα αμαθώς γνωρίζετε!\nΠολύ αμφιβάλω εάν τον μελετήσατε καθόλου!\nΗ ομιλία που αναφέρεστε ήτο προφορική, σε ακαδημαϊκή διάλεξη, και την χρησιμοποιεί ο Μαυρομάγουλος, αδέξια, ως κλασικός "Ορθόδοξος" Χιλιαστής, για να προσεγγίσει οπαδίσκους, οπίσω αυτού!\nΤα υπόλοιπα περι χαρισματικών, δήθεν, γεροντάδων και Μητροπολίτων, τα ακούω βερεσιέ!\nΑνοίξτε τους Αγίους Πατέρες, να τους μελετήσετε και μετά ξαναμιλούμεν!\nΛάβε σοβαρά υπόψιν σου, θεολόγουμεν θέματα δεν υπάρχουσιν στην Ορθόδοξη Θεολογία!\nΤο θέμα εισαγωγής στην Ορθόδοξη Θεολογία, ουμανιστικών θεωριών, και δή του παπόφιλου Νεοδαρβινισμού είναι θεολογικό, δογματολογικό και σωτηριολογικό θέμα και όχι καθώς νομίζετε εσείς άκριτα και ανόητα ως δήθεν "θεολογούμενο"....και ο λόγος;\nΕάν αποδεχθούμε τις αιρετικές αμπελοφιλοσοφίες του Ζηζιούλα και του Μαυρομάγουλου, αυτό σημαίνει ότι ο Θεάνθρωπος μας, έλαβεν σώμα πιθηκανθρώπου, το οποίο ακόμα εξελίσεται... ή όχι;\nΚαι εάν έλαβε ο Χριστός μας, σώμα πιθηκανθρώπου πρό 2014 ετών, το οποίο εικάζω, σύμφωνα με τις παραμυθολογίες σας, να εξελίσετε ακόμα, ε;\nΕκτός και εάν το παραμύθι αυτό, πρόσκρουσε στην ενσάρκωση Του;\nΠώς τότε, θα με σώσει εμένα και τους αδελφούς μου, μας λές;\nΜια και εφόσον, οι ανθρωπότητα μετά απο 2014 χρόνια εξελίσεται ακόμα, γονιδιακά..., άρα κατά τους αγίους μας Πατέρες μας, "Το απρόσληπτον και αθεράπευτον...", μια και δεν έχουμε το ομοούσιο ανθρώπινο σώμα με εκείνο των προγόνων μας προ 2014 ετών(;!!!) ΑΡΑ, ο Θεάνθρωπος Χριστός μας, θα σώσει μόνον, όσους έχουνε τον ίδιο γονιδιακό σωματότυπο του προ 2014 ετών(!), μια και δεν έλαβε την σάρκα του ανθρώπου εν έτη 2014 η οποία είναι προϊόν εξέλιξεως ακόμα!\nΕ; Πώς είπατε; Αυτό ειναι; Κατάλαβα καλά;\nΤο σώμα που προσέλαβε ο Κύριος μας, αυτό και μπορεί να σώσει!\nΕκτός και εάν εννοείται, το άλλο...;\nΌτι ο Χριστός μας, δεν ήταν τέλειος άνθρωπος(άρα και πάλιν αίρεση!) και ακόμα εξελίσεται γονιδιακά ως Θεάνθρωπος(και πάλιν αίρεσις), και έτσι ίσως και να μπορέσει να σώσει και εμάς, οι οποίοι είμαστε στο έλεος της Πιθηκοεξελίξεως....!\nΘΑ ΣΤΑΜΑΤΗΣΕΤΕ ΤΟ ΔΟΥΛΕΜΑ;;;\nΠΑΝΑΓΙΩΤΗΣ ΝΟΥΝΗΣ 14 Σεπτεμβρίου 2014 - 6:44 μ.μ.\nΩστόσο, θεωρώ ότι είστε συκοφάντες και ψευδολογείτε ασύστολα, διότι έχω διαβάσει σχεδόν ΑΠΑΝΤΑ τα βιβλία και τις μελέτες του Μητροπολίτη Ναυπάκτου, καθώς πολύ ειδικά και τα συγγράμματα του οσίου διδασκάλου της Εκκλησίας μας, μακαριστού πατέρα Ιωάννη Ρωμανίδη!...\nΚαι ΠΟΥΘΕΝΑ δεν κάνουν, αμφότεροι, είτε έμμεση είτε άμεση, αναφορά ή έστω αποδοχής, ετούτων των ανοησιών!\nΘεωρώ επίσης, ότι είστε χειρώτεροι των αιρετικών Γιαχωβάδων, μια και εμμένετε εις την "Ορθόδοξη" Πιθηκοδημιουργία ενώ παράλληλα, προσπαθείτε να τεκμηρειώσετε Πατερικά την αθεολόγητη στάση σας!\nΤο θέμα είναι σοβαρά θεολογικό, είναι θέμα πίστεως και δογματικό, και η Ορθόδοξη Δογματική διδασκαλίας της Ορθοδόξου Καθολικής και Πατερικής Εκκλησίας μας, έχει ξεκάθαρη και σαφέστατη απάντηση στο εν λόγω ζήτημα!\nΥπάρχει η Θεανθρώπινη Ορθόδοξη Ανθρωπολογία, την οποία πάτε εσείς οι κρυπτο-Οικουμενιστές να την μπαζώσετε!\nΚαθώς υπάρχει, εν τη Εκκλησία μας, η Θεανθρώπινη άγια Εξέλιξη των πιστών, πράγμα που αναχαιτίζει πνευματολογικά, θεολογικά και σωτηριολογικά, τις όποιες ανόητες ασυναρτησίες μερικών ψευδολόγων επιστημόνων!\nΗ Θεανθρώπινη εξελιξιολογία μας ενδιαφέρει στα Εκκλησιολογικά και Θεολογικά πράγματα και όχι οι ΒΛΑΚΕΙΕΣ ΣΑΣ!!!!!!!!!!!!!!!!!!!!\nΠΑΝΑΓΙΩΤΗΣ ΝΟΥΝΗΣ 15 Σεπτεμβρίου 2014 - 8:39 π.μ.\n"Το θέμα εξελίξεως είναι επιστημονικό και όχι θεολογικό"\nΑν είναι το θέμα της εξελίξεως "επιστημονικό" και όχι θεολογικό, ΤΟΤΕ ΓΙΑΤΙ κύριε Μαυρομάγουλε (Πέτρος) ασχολείστε με αυτό, μια και δεν είναι το επάγγελμά σας;\nΕίστε επιστήμων; Και εάν ναι; Σε ποιάν ειδικότητα;\nΕπιστήμων των καρβούνων στην Σαλαμίνα; Ή επιστήμων των κουραφέξαλων;\nΑΣΦΑΛΕΣΤΑΤΑ και είναι θέμα των Θετικών Επιστημών, αλλά, όταν οι Αρχιοικουμενιστές Φαναριώτες, ο άγιος Περγάμου λόγου χάρην, και ένας πρώην Γιαχωβάς, προσπαθούν να εισαγάγουν επιστημονικές θεωρίες ΕΝΤΟΣ της Ορθοδόξου Θεολογίας και Ορθοδόξου Εκκλησίας μας τότε, το θέμα δεν μεταβάλλεται σε\nΠερνάτε τους Ορθοδόξους για χαϊβάνια, κύριοι αιρετίζοντες;\nΔογματισμός είναι η στάση μου, που κάνω διάκριση, στις ανθρωπολογίες που προσπαθείτε άστοχα να μαγειρέψετε; Ή δογματισμός είναι η στάση σας να συκοφαντείτε άπαντες για να εμπεδώσετε αιρέσεις και θεωρίες εντός της ιεράς Θεολογίας μας;\nΤέλος, τολμώ να μιλώ για αιρετικούς, διότι, είναι η ενασχόληση και το αντικείμενο της Εκκλησιαστικής διακονίας μου!\nΘέλετε να μας πείτε κύριε Μαυρομάγουλε, ότι όταν μιλούσαν κατά των αιρετικών οι άγιοι Πατέρες μας, και τους υποδείκνυαν την αίρεσή τους, δεν είχαν ταπείνωση και αγάπη;\nΕάν Ορθόδοξοι Γέροντες και Μητροπολίτες εκφράζονται υπέρ της Πιθηκοεξελίξεως, σε κηρύγματά των, σε διδαχές των προς το ποίμνιό των κλπ, ΑΣΦΑΛΕΣΤΑΤΑ και είναι ΑΙ-ΡΕ-ΤΙ-ΚΟΙ αυτοί, καθώς και τα ανόητα παπαγαλάκια και φερέφωνά των, που άκριτα και αδιάκριτα, επαναλαμβάνουν αυτές τις ανόητες πλάνες και αιρέσεις εντός Εκκλησίας!\nΔεμ με απασχολούσιν τα διάφορα επίθετα που με στολίζεις, διότι και αλήθεια να είναι, θα πρέπει να το αποδείξεις αλλά ωστόσο, ο καθείς μπορεί να εκφράσει το ίσιο και για σένα...! Γι΄αυτό εν πρώτης σε ευχαριστώ και αποδέχομαι άπαντες τους χαρακτηρισμούς, πλήν του αιρετικού, διότι δεν είμαι και μπορώ να το αποδείξω...., ενώ εσύ που προσπαθείς να δικαιολόγησεις την αίρεση του συμβατισμού της πιθηκοδημιουργίας, βγάζεις μάτι και οι αναγνώστες μας έχουν κριτήρια...!\nΚΛΕΙΝΩ ΜΕ ΑΥΤΟ:\nΓράφεις: "ο υπεύθυνος του ανταιρετικού αγώνα στην Ελλάδα κ. Τσουρός γνωρίζει τον κ. Μαυρομάγουλο και δεν τον θεωρεί καθόλου\nΜάθε ότι δεν με ενδιαφέρει η προσωπική γνώμη και άποψη του κυρίου Τσούρου, διότι δεν είναι κριτήριο αυθεντίας της Ορθοδόξου Θεολογίας μας ο διάκονος του Ευαγγέλιου!\nΕίναι υπέρ των αιρέσεων του Ζηζιούλα και Μαυρομάγουλου και ο αντιαιρετικός κ. Τσούρος;\nΠείτε μας αυτό τουλάχιστον...!\nΚαι μάθε άθλιε Μαυρομάγουλε, ότι υπεύθυνος για τον αντιαιρετικό αγώνα στην Ελλάδα αλλά και Οικουμενικά, είναι ο ΠΙΣΤΟΣ και ΕΝΕΡΓΟΠΟΙΗΜΕΝΟΣ ΛΑΟΣ ΤΟΥ ΘΕΟΥ!!!\nΥπεύθυνος για την αντιαιρετική δράση στην Εκκλησία Του, είμαστε άπαντα να ενεργά μέλη η Συνείδηση της Εκκλησίας μας, κλήρος και λαός!\nΤράβα να μάθεις Ορθόδοξη Θεολογία και κόψε επί τέλους τους "Ορθόδοξους" Γιαχωβισμούς σου, διότι δεν περνάνε σε μας, κύριε Μαυρομάγουλε, σε πείραμε χαμπάρι καιρό τώρα!\nΣΤΩΜΕΝ ΚΑΛΩΣ ΑΔΕΛΦΟΙ ΚΑΙ ΠΑΤΕΡΕΣ!!!!!!!!!!!!!!!!!!!!!!!!!!!!!!!!!!!!!!!!!!!!\nΑνώνυμος 19 Ιουνίου 2016 - 11:56 μ.μ.\nΕίσαι αιρετικός και σίμωνας.\nΠέτρος 27 Ιανουαρίου 2014 - 8:04 μ.μ.\nΜΕΡΟΣ Β' -- Μήπως οι θέσεις του πατρός Μυτηλιναίου ότι ο Αδάμ αρχικά ήταν άψυχο πήλινο άγαλμα και ότι το εμφύσημα του Θεού ήταν η ψυχή δεν έχουν καταδικαστεί έμμεσα από τους Πατέρες; Ο ίδιος ο άγιος Σεραφείμ του Σάρωφ λέει σε κατάσταση θεώσεως, ότι το εμφύσημα ήταν οι άκτιστες ενέργειες του Αγίου Πνεύματος και όχι\nκάποια ψυχή τάχα, και ότι ο Αδάμ ήταν ήδη ψυχοσωματική ενότητα πριν λάβει το εμφύσημα. Δηλαδή αναιρεί ξεκάθαρα αυτή την τοποθέτηση του π. Μυτηλιναίου (που διαδίδουν κάποια ιστολόγια), την οποία όμως πολλοί σήμερα την αποδέχονται λανθασμένα! Αυτό βέβαια δε σημαίνει ότι ο π. Μυτηλιναίος ήταν αιρετικός, επειδή έκανε ένα λάθος! Αυτά τα λέω γιατί κάποιοι πολλοί εύκολα κατηγορούν. Επιστρέφοντας στο θέμα του π. Παϊσίου, έχουμε το εξής γεγονός.\nΚάποιος λέει στον πατέρα Παϊσιο ένα ψέμα, ότι η εξέλιξη συνεπάγεται ότι ο άνθρωπος έγινε τυχαία χωρίς Θεό. Φυσικά αυτό είναι ψέμα γιατί η φυσική επιλογή καταρχήν είναι ΜΗ ΤΥΧΑΙΑ διαδικασία, επομένως δεν υπάρχει πρόβλημα να\nκατευθύνεται από το Θεό (αν και φυσικά αυτό δεν μπορεί να αποδειχθεί στο εργαστήριο, όπως προσπαθούν να δείξουν κάποιοι ανόητοι). Άλλωστε, ο άνθρωπος, ως Ιερεύς της Κτίσεως, πρέπει να έχει και κάποια βιολογική επαφή με αυτήν, αλλιώς οδηγούμαστε σε ανθρωπομονισμό, που διαιρεί τον άνθρωπο από την υπόλοιπη κτίση. Εν πάσει περιπτώσει, ο π. Παϊσιος αρχίζει να έχει αμφιβολίες, νομίζοντας ότι αυτό που του είπαν ισχύει. Τελικά ο Χριστός του εμφανίζεται και του λέει ότι υπάρχει ο ίδιος για να μη χάσει την πίστη του ο μικρός τότε γέροντας. Έτσ,ι οι αμφιβολίες του γέροντα φεύγουν. Μένει όμως η κακή εντύπωση για την εξέλιξη, λόγω του ψέματος που του είχαν πει (άλλωστε τότε ήταν μικρός και τι θα καταλάβαινε ό,τι και αν του έλεγαν;) Έτσι λοιπόν μετά πολύ σωστά απομακρύνεται απο την εξέλιξη, νομίζοντας\nότι πρόκειται για κάποια αθεϊστική φιλοσοφική θεωρία. Παρομοίως στην πρώην σοβιετική ένωση, πολλοί απομακρύνθηκαν από την εξέλιξη επειδή την είχαν ταυτίσει με τον αθεϊσμό, ως ήθελε η σοβιετική προπαγάνδα. Φυσικά, αυτό δεν έχει καμία σχέση με τη σωτηρία της ψυχής τους. Άλλωστε, έχουμε γέροντες που ασχολήθηκαν εν αγνοία τους με "εναλλακτικές" ψευτοθεραπείες. Διάβασα σε ένα βιβλίο π.χ. για τον γέροντα Παίσιο ότι, ενώ σωστά είχε καταλήξει να απορρίψει την ομοιοπαθητική, είπε να ακολουθούμε τη βοτανολογία π.χ. και όχι εναλλακτικές θεραπείες. Μάλιστα. Μόνο που κάποιος άλλος γέροντας (εν αγνοία του) του πάρασε το όνομα "Μπαζαίος" και ο γέροντας (εν αγνοια του) συμφώνησε. Μόνο που ο γνωστός στην Ελλάδα Μπαζαίος είναι και αυτός εναλλακτικός (μέλος του μη αναγνωρισμένου AANC), και πολλά περί βοτάνων που γράφει δεν έχουν επιστημονική βάση. Φυσικά, που να το ξέρει αυτό ο γέροντας! Στο Άγιο Όρος όταν πηγαίνω, κάθε φορά σχεδόν θα βρω κάποιο θέμα επιστημονικό στο οποίο θα διορθώσω (εάν ξέρω σχετικά) τους γέροντες. Αλοίμονο αν δεχόμουν ό,τι λένε οι γέροντες σε τέτοια θέματα. Φυσικά και θα δεχτώ τη λέει η\nΟρθόδοξη Επιστήμη στον κάθε τομέα της, και δεν θα ακολουθήσω τους ψευδοεπιστήμονες, ουτε φυσικά θα θεωρήσω τους γέροντες αλάθητους σε θέματα επιστήμης!\nΠέτρος 27 Ιανουαρίου 2014 - 8:06 μ.μ.\nΜΕΡΟΣ Γ' Επίσης η λέξη "θεωρία" στην επιστήμη δεν έχει την έννοια της υπόθεσης ή φιλοσοφικής θεωρίας. Η εξέλιξη είναι μία "επιστημονική θεωρία" και όχι μία κάποια εικασία. Παράδειγμα "επιστημονικής θεωρίας" ήταν η Νευτώνεια βαρυτική θεωρία, η οποία έδωσε τη θέση της στην επιστημονική βαρυτική θεωρία του Αϊνστάιν. Παρόλο που η πρώτη θεωρία δεν χρησιμοποιείται πια, καταφέραμε να πάμε μέχρι τη σελήνη με αυτήν. Και παρόλο που σήμερα έχουμε την πληρέστερη θεωρία του Αϊνστάιν, δεν έπαψε στο μεταξύ να υφίσταται η βαρύτητα ως γεγονός. Έτσι λοιπόν, η εξέλιξη είναι και γεγονός και υπάρχουν θεωρίες για αυτήν. Ούτε συνεπάγεται η εξέλιξη τον αθεϊσμό, όπως η σοβιετική προπαγάνδα προσπαθούσε να περάσει παλιά για ιδεολογικούς σκοπούς. Η εξέλιξη συνεπάγεται τον αθεϊσμό όσο η ... ηλιακή βαρύτητα συνεπάγεται τον αθεϊσμό. Όσο μπορεί κανείς να αποδείξει ότι δεν υπάρχει Θεός μέσα από την ύπαρξη βαρύτητας, τόσο μπορεί και να το ... αποδείξει με την εξέλιξη. Πατέρας της σύγχρονης εξελικτικής βιολογἰας υπήρξε μάλιστα προς τιμήν μας και Ορθόδοξος Χριστιανός, ο Θεοδόσιος Ντομπζάνσκυ. Όσο για τους επιστήμονες που δεν αποδέχονται την εξέλιξη, αυτοί αποτελούν το 0,01% ανά τον κόσμο και οι περισσότεροι από αυτούς (τα 3/4) δεν είναι καν ειδικοί. Εκτός αυτού, επιδεικνύεται και στο εργαστήριο η εξέλιξη, και η μελέτη της θα βοηθήσει στο μέλλον στην\nκαταπολέμηση των ιώσεων. Θα πρόσεχα και ποιον αποκαλείτε ως αιρετικό κ. Νούνη διότι ο κ. Ν. Μαυρομάγουλος γράφει απλώς θεολογικές ερμηνευτικές, και μάλιστα από ό,τι θυμάμαι αναφέρει ότι το θέμα είναι θεολογούμενο, από το αντίστοιχο άρθρο της βικιπαίδειας. Έχοντας επικοινωνήσει με τον π. Τσουρό γνωρίζω ότι δεν τον θεωρεί καθόλου αιρετικό. Η λίστα των επιστημονικών ομίλων που καταδικάζουν τον δημιουργισμό/ευφυή σχεδιασμό (δηλ. των προτεσταντικών παραφυάδων που προωθούν ψευδοεπιστημονικές θέσεις για να αποδείξουν τις προκαθορισμένες\nθέσεις τους που ουσιαστικά είναι να αποδείξουν ότι υπάρχει ο Θεός... επιστημονικά, και που αποτελούν το αντίστοιχο της ομοιοπαθητικής για την ιατρική ή το αντίστοιχο του λιακόπουλου για την Ιστορία) είναι τεράστια.\nΠΑΝΑΓΙΩΤΗΣ ΝΟΥΝΗΣ 15 Σεπτεμβρίου 2014 - 8:55 π.μ.\nΚαι ποιός έδωσε το δικαίωμα στον πρώην Γιαχβιστή και νυν αιρετικό Νικόλαο Μαυρομάγουλο να γράφει θεολογικές ερμηνείες;\nΈχει τέτοιο διακόνημα, επίσημα ως θεολογών απο κάποιαν Ιερά Μητρόπολη; Έστω απο την Μητρόπολή του;\nΈστω απο κάποιο ακαδημαϊκό θεολογικό κέντρο;\nΟι αιρετικοί και κακόδοξοι λυκοποιμένες μας;\nΈ μά, γιατί δεν μας το λέτε τόσην ώρα;\nΌσο, και να προσπαθείτε να μας δικαιόγήσετε τον κακόδοξο Μαυρομάγουλο, παραθέτοντας μας, ονόματα αξιόλογων κυρίων δεν μας πείθετε, διότι σας απαντήσαμε και πιό πάνω τους λόγους!\nΛάβε σοβαρά υπόψιν, οι προσωπικές ερμηνευτικές θεολογικές εκτιμήσεις του Μαυρομάγουλου, εμπίπτουν στην αίρεση του προτεσταντισμού και αυτές, διότι προσωπικές ερμηνείες στα Ορθόδοξα Θεολογικά θέματα, δεν εκφράζουμε, διότι έχουμε την Αγιοπατερική μας διδασκαλία και μας αρκεί για μιά αιωνιότητα και βάλε!\nΑπο προτεσταντική αίρεση δεν βγήκε ο Μαυρομάγουλος;\nΠροτεσταντιλίκια εκφράζει και διαδίδει, ως μη ώφειλε!\nΓια πείτε μας, κύριε συνήγορε του διαβόλου Μαυρομάγουλου, εσείς πιστεύετε ότι ο παππούς η γιαγιά σας, η μάνα και ο πατέρας σας κατάγονται απο τον πίθηκο;\nΤότε γιατί δεν πάτε στην ζούγκλα να ζήσετε, μαζί με τους προγόνους σας;\nΣε αυτό ειδικά θέλω μία απαντήση!!!\nΠέτρος 27 Ιανουαρίου 2014 - 8:07 μ.μ.\nΜΕΡΟΣ Δ' (ΤΕΛΕΥΤΑΙΟ) -- Στην Αμερική μόνο, καταδικάζεται επίσημα από τον Αμερικανικό Όμιλο για την Προώθηση των Επιστημών (του μεγαλύτερου επιστημονικού ομίλου στον κόσμο με πάνω από 10 εκατομμύρια μέλη), τον Αμερικανικό Όμιλο Καθηγητών Πανεπιστημίου, τον Αμερικανικό Αστρονομικό Σύλλογο, τον Αμερικανικό Σύλλογο\nΧημικών, την Αμερικανική Ένωση Γεωφυσικών, το Αμερικανικό Ινστιτούτο Φυσικής, τον Αμερικανικό Σύλλογο Ψυχολόγων, τον Αμερικανικό Αγρονομικό Σύλλογο, τον Αμερικανικό Σύλλογο Βιοχημείας και Μοριακής Βιολογίας, τη Βοτανολογική\nΕταιρεία Αμερικής, την Ομοσπονδία Αμερικανικών Συλλόγων για την Πειραματική Βιολογία, τον Εθνικό Όμιλο Δασκάλων Βιολογίας και την Εθνική Ακαδημία Επιστημών των ΗΠΑ (επίσημου συμβουλάτορα του έθνους). Στην Αυστραλία,\nσχετική πρωτοβουλία για να αποδοκιμάσει τις ψευδοεπιστημονικές θέσεις εμφανίστηκε από τον επιστημονικό συνασπισμό από πάνω από 70.000 Αυστραλούς επιστήμονες και δασκάλους επιστήμης, με υπογραφές από την Αυστραλέζικη Ακαδημία Επιστημών, την Ομοσπονδία Αυστραλέζικων Επιστημονικών και Τεχνολογικών Συλλόγων καθώς και από τον Σύνδεσμο Αυστραλών Δασκάλων Επιστήμης. Στον Καναδά, ο Βασιλικός Αστρονομικός Όμιλος του Καναδά τα ίδια, και άλλοι όμιλοι. Στο Ηνωμένο Βασίλειο, ο πασίγνωστος και διεθνούς φήμης Βασιλικός Όμιλος της Μεγάλης Βρετανίας αποδέχεται την εξέλιξη και καταδικάζει την κακομεταχείριση αυτού του μαθήματος σε κάποια σχολεία (προτεσταντών) και τονίζει ότι η θεωρία της εξέλιξης υποστηρίζεται από το βάρος των επιστημονικών ενδείξεων,\nσε αντίθεση με τη θεωρία του δημιουργισμού/ΕΣ. Στην Ευρώπη γενικώς, έχουμε το Συμβούλιο της Ευρώπης να καταδικάζει επίσημα τον δημιουργισμό και τον ευφυή σχεδιασμό (ΕΣ) το 2007 σε ειδική δήλωσή της Επιτροπής Πολιτισμού, Επιστήμης και Μάθησης. Διεθνώς, βρίσκουμε το Ίδρυμα Ανθρωπότητας Έλι Ουήσελ με την\nΠρωτοβουλία Νομπελιστών, μιας οργάνωσης που περιλαμβάνει 38 Νομπελίστες, που έγραψε στο διοικητικό συμβούλιο της πολιτείας του Κάνσας (που αποτελούνταν από τους γνωστούς λευκούς ρεπουμπλικάνους δημιουργιστές προτεστάντες των ΗΠΑ) για να απορρίψουν τον ΕΣ που είχαν περάσει ως νόμο με πονηρία. Σε διεθνές\nεπίπεδο επίσης, βρίσκουμε και τη Δήλωση του Διακαδημαϊκού Πάνελ για τη Διδασκαλία της Εξελίξεως να αποτελεί μία βαρυσήμαντη δήλωση υπέρ της διδασκαλίας της εξέλιξης. Πρόκειται για δήλωση που εκδόθηκε από τις εθνικές\nεπιστημονικές ακαδημίες 67 χωρών, συμπεριλαμβανομένου και του περίφημου Βασιλικού Ομίλου της Μεγάλης Βρετανίας, η οποία προειδοποιεί ότι ορισμένοι ψευδοεπιστημονικοί κύκλοι διαρκώς «απέκρυπταν, αρνούνταν ή μπέρδευαν» διάφορες επιστημονικές ενδείξεις σχετικές με την προέλευση της ζωής. Κοκ. Κοκ.\nΠΑΝΑΓΙΩΤΗΣ ΝΟΥΝΗΣ 15 Σεπτεμβρίου 2014 - 8:57 π.μ.\nΤΙ ΠΡΟΣΠΑΘΕΙΣ ΝΑ ΜΑΣ ΑΠΟΔΕΙΞΕΙΣ ΜΕ ΛΕΣ;\nΓΙΑΤΙ σώνει και καλά να μας ενδιαφέρουσιν όλα αυτά;\nΓΙΑΤΙ σώνει και καλά να ενισχύσουμε την Ορθόδοξη Θεολογία μας με προτεσταντιλίκια;\nΤο Ευαγγέλιο μας είναι πλήρες, και δεν θέλει τις ανόητες και κακόδοξες διορθώσεις σας!\nΜΠΡΑΒΟ ΣΤΟΝ ΘΕΟΛΟΓΟ ΝΟΥΝΗ ΠΑΝΑΓΙΩΤΗ!


Γιατί πρέπει να κάνεις προπόνηση δύναμης μετά τα 50;\nΌταν είναι κάποιος κοντά στην ηλικία των 50 αρχίζει να ακούει, από τους επαγγελματίες υγείας αλλά και τους συγγενείς, πρέπει να κάνεις αυτό πρέπει να αλλάξεις εκείνο, πρέπει πλέον να λειτουργείς έτσι.\nΗ αλήθεια είναι ότι μετά από κάποια σημείο, ξεκινάει να γίνεται κουραστικό. Αυτή η πίεση μπορεί να οδηγεί σε αντίδραση και να δημιουργήσει μία απέχθεια σε νέες οδηγίες και προσταγές.\nΗ φυσική δραστηριότητα και προπόνηση ενισχύουν την υγεία και βελτιώνουν την λειτουργική ικανότητα.\nΣημαντικό είναι να τονιστεί ότι για να αποκομίσουμε όλα αυτά τα οφέλη πρέπει να υπάρχει ένα κατάλληλο πρόγραμμα ενδυνάμωσης το οποίο γίνεται συστηματικά (τουλάχιστον 12 βδομάδες) . Πρέπει να ληφθούν υπόψιν οι ιδιαιτερότητες του καθενός, οι ανάγκες οι στόχοι αλλά και να υπάρχει γνώση και κατανόηση των νέων συνθηκών που δημιουργεί η αύξηση της ηλικίας στο σώμα αλλά και στην ικανότητα προσαρμογής στην προπονητική επιβάρυνση. (Δεσμευόμαστε να αναφερθούμε σε αυτά τα στοιχεία σε νέο μας άρθρο).\nΠηγή: workoutintelligence via www.fmh.gr\nΠερισσότερα σε αυτή την κατηγορία: « Ο «κανόνας των 100 βημάτων» ή πώς να μην πάρεις κιλά στην καραντίνα Μια… προπόνηση που μπορείς να κάνεις με τα μάτια κλειστά! »\nΠλάτη, το νέο six-pack\n27-01-2022 Χτίσε μυς\n27-01-2022 Διατροφή & Υγεία\nΌλα όσα πρέπει να κάνει ένας άνδρας για να φροντίζει το δέρμα του και στο κρύο\n10-12-2021 Διατροφή & Υγεία


Πρώτη καταχώρηση: Πέμπτη, 9 Δεκεμβρίου 2010, 12:28\nΑμερικανοί επιστήμονες κατάφεραν, με τη βοήθεια βλαστικών κυττάρων, να δημιουργήσουν ποντίκια από δύο... πατέρες!\nΟι ερευνητές, υπό τον Ρίτσαρντ Μπέρινγκερ του Κέντρου Καρκίνου Άντερσον του Πανεπιστημίου του Τέξας, που δημοσίευσαν τη σχετική μελέτη στο περιοδικό «Biology of Reproduction» (Βιολογία της Αναπαραγωγής) της Εταιρείας για τη Μελέτη της Αναπαραγωγής, μπόρεσαν να «χειραγωγήσουν» κατάλληλα τα κύτταρα εμβρύου που είχε πατέρα ένα αρσενικό πειραματόζωο με χρωμόσωμα ΧΥ, ώστε να παράγουν μια νέα γραμμή πολυδύναμων βλαστικών κυττάρων. Αυτά τα κύτταρα είναι ενήλικα κύτταρα, τα οποία έχουν υποστεί γενετικό αναπρογραμματισμό, ώστε να εισέλθουν σε φάση ανάλογη με τα εμβρυικά βλαστικά κύτταρα.\nΜερικά από τα κύτταρα που αναπτύχθηκαν από τη νέα κυτταρική γραμμή έχασαν το χρωμόσωμα Υ και έτσι μετατράπηκαν σε κύτταρα ΧΟ. Αυτά τα κύτταρα ΧΟ τοποθετήθηκαν σε βλαστοκύστες από θηλυκό ποντίκι-δωρητή. Σε επόμενο στάδιο, οι βλαστοκύστες μεταφυτεύτηκαν σε υποκατάστατες μητέρες που γέννησαν θηλυκά ποντικάκια με χρωμοσώματα Χο/ΧΧ. Τα θηλυκά που γεννήθηκαν, μεγάλωσαν και αργότερα ζευγάρωσαν με άλλα κανονικά αρσενικά ποντίκια. Έτσι τα παιδιά τους, τόσο τα αρσενικά όσο και τα θηλυκά, είχαν γενετικό υλικό από δύο πατέρες.\nΟι ερευνητές δήλωσαν ότι, με μια παραλλαγή της παραπάνω τεχνικής, «είναι δυνατό να δημιουργηθούν βιώσιμα αρσενικά και θηλυκά ποντίκια από δύο μητέρες». Θα ήταν επίσης δυνατό ένα αρσενικό να παράγει τόσο σπέρμα όσο και ωάρια, ώστε να αυτό-γονιμοποιηθεί, χωρίς την ανάγκη σεξ, κάτι που μπορεί να αποβεί χρήσιμο, κατά τους επιστήμονες, στις περιπτώσεις όπου δεν έχουν απομείνει θηλυκά κάποιου είδους. Προηγούμενες έρευνες είχαν πετύχει να δημιουργήσουν ποντίκια χωρίς καθόλου πατέρα, καθώς και ποντίκια από δύο μητέρες.\nΣτο μέλλον, ίσως καταστεί εφικτή η δημιουργία ανθρωπίνων ωοκυττάρων στο εργαστήριο από αρσενικά πολυδύναμα βλαστικά κύτταρα. Πάντως, ο Μπέρινγκερ διευκρίνισε ότι ανάλογα πειράματα με ανθρώπους θα αργήσουν πολύ ακόμα, καθώς η «χειραγώγηση» ανθρώπινων βλαστικών κυττάρων χρειάζεται ακόμα πολλές βελτιώσεις.\nΤελευταία ενημέρωση: Πέμπτη, 9 Δεκεμβρίου 2010, 12:28